RTS :: Vulin najavio uvođenje civilne odbrane zemlje\nDruštvo Vulin najavio uvođenje civilne odbrane zemlje\nVulin najavio uvođenje civilne odbrane zemlje\nčetvrtak, 12. okt 2017, 15:19 -> 15:54\nMinistar odbrane Aleksandar Vulin prisustvovao je u Domu Vojske Srbije u Beogradu okruglom stolu na temu “Obučavanje građana za odbranu zemlje”, koji je deo nastojanja da se kroz dijalog inicira široka javna rasprava o potrebi edukacije građana za odbranu zemlje i organizovano delovanje u vanrednom i ratnom stanju.\nAleksandar Vulin je istakao da se odbrana svake zemlje sastoji od civilne odbrane i vojske i da se odbrana svake zemlje zasniva na obučenosti i organizovanosti čitavog stanovništva, ali da je Srbija prestala to da radi već dugi vremenski period i prepušta se slučaju.\n"Ministarstvo odbrane neće dozvoliti da se takva politika nastavi. Upravo zato u novoj organizacionoj strukturi Ministarstva odbrane predvideli smo poseban sektor za civilnu odbranu, nešto što je ukinuto još davne 2006. godine i nešto što je ukinuto suštinski bez razloga", naglasio je Vulin.\nUkazao je da čitavo stanovništvo mora da bude upoznato sa svojom odgovornošću, mora da bude upoznato sa svojim obavezama, ali mora da mu se, kako je rekao, ponudi odgovarajuće znanje kako bi mogao da štiti i čuva svoju zemlju, da štiti nezavisnost i suverenitet svoje zemlje.\n"Mi se uvek pripremamo za najgore, mi se uvek pripremamo za rat. To je posao i zadatak i razlog postojanja svake vojske. Ali svaki civil treba da zna šta da radi u slučaju elementarne nepogode, kako da zaštiti sebe, kako da zaštiti svoju porodicu i kako da pomogne onome kome je pomoć potrebna", naveo je Vulin.\nZbog toga, dodao je Vulin, Ministarstvo odbrane, zajedno sa Ministarstvom prosvete, Ministarstvom unutrašnjih poslova, Ministarstvom za lokalnu samoupravu, Ministarstvom zdravlja, Crvenim krstom traži konkretne načine i konkretne mehanizme kako da omogućimo čitavom stanovništvu da bude uključeno u odbranu svoje zemlje, da bude uključeno u odbranu sebe i svog života.\nStanovništvo Srbije mora da bude sigurno i sposobno da može da odgovori na svaki izazov bez obzira odakle i zašto on došao.\n"Bila su vremena kada smo to umeli da radimo i kada smo se pripremali za ono što je teško. Nema razloga da to ne radimo ponovo, nema razloga da ne vodimo računa i o sebi i o svojoj zemlji", zaključio je Vulin.\nO važnosti obučavanja građana za odbranu zemlje na okruglom stolu govorili su predstavnici Ministarstva odbrane, Ministarstva prosvete, nauke i tehnološkog razvoja, Sektora za vanredne situacije MUP-a i Crvenog krsta.\n1 Nastavak prekvalifikacije za IT sektor za 900 polaznika\n2 Srđa Popović novi rektor škotskog univerziteta\n3 Bez većih zahlađenja do kraja oktobra, novembar opet lep\n4 Trgovina ljudima – žene i deca najugroženiji\n5 Komemoracija Draganu Jokiću u četvrtak u Galeriji RTS-a


Gaćeši pripala bronza na finalu Kupa Srbije – Sport In\nDimitrije Gaćeša, mladi takmičar inđijske Mladosti, osvojio je treće mesto na finalu Kupa Srbije u trostavu MK puškom, koje je održano u Novom Sadu 8. jula. Gaćeša je postigao svoj najbolji rezultat u karijeri i sa 1135 krugova potvrdio da je jedan od najboljih strelaca Srbije u svojoj generaciji ( rođen 2001. godine). Nešto slabiji stojeći stav sa kojim se i inače dosta muči, sprečio ga je da uđe i u seniorsko finale, jer je bio 9. (prvi ispod crte).Ovo je prava šteta jer bi se našao u društvu šestorice seniora, majstora ovog sporta i još dvojice juniora koji su kao prvoplasirani i drugoplasirani junior ušli u seniorsko finale kao 7. odnosno 8. Prvo mesto kod juniora pripalo je odličnom takmičaru iz Kragujevca Ivanović Marku a srebra se domogao Ratko Bućić iz beogradskog Partizana. Gaćešin rezultat je potvrdio da su ga selektori juniorske reprezentacije s pravom uvrstili u sastav juniorske reprezentacije Srbije za veliki međunarodni turnir u Plzenu koji se održava od 11. do 15. jula. Ovo je prvi i istorijski nastup jednog Inđijskog strelca za reprezentaciju Srbije a rezultat je velikog rada i požrtvovanja svih članova kluba, uprave, trenera i takmičara. U klubu očekuju da Gaćeša svojim nastupom u Plzenu opravda status juniorskog reprezentativca i da će, pošto nastupa i vazdušnom puškom, podići nivo svoje forme i ovim oružjem koje mu je inače nešto slabija strana.\nPo povratku iz Plzena, do kraja sezone MK oružjem, Gaćešu očekuje još juniorsko i seniorsko prvenstvo Srbije i veliki međunarodni turnir Velika Nagrada Novog Sada. Pored njega, na ovim takmičenjima će nastupiti Bojić Strahinja, Mihajlović Veljko i Gaćeša Anastasija.\nRadnički dobio šefa struke


Beograd, Peking, Karači, Lahore... Srpska prestonica na NAJGOROJ MOGUĆOJ LISTI\nM.I.M. , Reuters\nUprkos jasnom nebu i suncu stanovnici Beograda su se ove nedelje borili da dišu oštar vazduh, a prema merenju vazdušnog zagađenja srpska prestonica približila se Pekingu, Delhiju, Lahoreu i Karačiju, piše Rojters.\nAplikacija “Air Visual API”, koja sakuplja podatke sa senzora na tlu širom sveta, rangirala je juče Beograd na 16. mesto najzagađenijih gradova u svetu. Dan ranije bio je na 5. mestu.\nGusti dim sa polja na kojima poljoprivrednici pale korov i kukuruz – jer veruju da je to dobro za tlo – došao je sve do gradskog centra. Dim je došao kao “šlag na tortu” od izduvnih gasova dizel automobila, grejanja po domaćinstvima, industrije i obližnjih rudnika uglja, stvarajući toksičnu maglu iznad grada sa dva miliona stanovnika.\nProsečan automobil u Srbiji star je oko 17 godina, pokazalo je jedno istraživanje Beogradskog univerziteta. U četvrtak je zagađenje bilo posebno loše u istorijskom delu Beograda koji već pati od hroničnih saobraćajnih gužvi, kao i u predgrađima pogođenim dimom sa zapaljenih polja. Delovi grada koji izbijaju na Savu i Dunav uživali su međutim u svežem povetarcu.\nAnketa o zagadjenosti vazduha u Beogradu\nCRVENI ALARM Zagađenje vazduha je već ogromno, a kad krene grejanje, lekari apeluju da se NE IZLAZI IZ KUĆE od 8 do 18 časova\nKvalitet vazduha je u centru grada u četvrtak, prema indeksu Agencije za okolinu Evropske unije, bio rangiran kao štetan. Loš kvalitet vazduha je oštar podsetnik da Srbija mora potrošiti oko 15 milijardi evra pre nego što uđe u EU, kako bi se uskladila sa regulativama bloka o okolini i emisiji ugljen-dioksida.\n- Ljudi koriste drvo i ugalj za grejanje, grejni sistem se mora unaprediti a protok saobraćaja smanjiti – izjavio je za Rojters Jovan Tanasijević (75), penzioner iz Beograda.\nAleksandar Macura, stručnjak sa okolinu tink tanka Fondacije RES, kaže da su zapaljena polja bila izvor zagađenja poslednjih dana, ali da su grejanje po domaćinstvima i industrija zaslužni za skoro tri četvrtine zagađivajućih čestica.\nSrpsko fiskalno savetodavno veće je više puta upozorilo vladu da treba početi da investira oko 1,3 odsto BDP-a godišnje da se izbori sa ekološkim problemima, uključujući zagađenje vazduha i akutni manjak postrojenja za prečišćavanje otpadnih voda, dodaje Rojters.\nVerovali ili ne, mačke prečišćavaju vazduh\nPrestonica Indije zabeležila REKORDNO ZAGAĐENJE VAZDUHA: Stanovnici se probudili u oblaku sive boje\nNESVAKIDAŠNJE SCENE Protest na Sajmu automobila u Frankfurtu, biciklisti traže zabranu terenskih vozila\nZagađenje vazduha u Bangkogu dostiglo OPASNO VISOK NIVO, naređeno zatvaranje 450 škola\nŠest umrlih od korone u Severnoj Makedoniji, jedna od najmađi žrtava - MLADIĆ (31)\nDva pacijenta, starosti od 31 i 91 godinu, preminuli su u Klinici za infektivne bolesti u Skoplju od komplikacija povezanih s korona virusom, javlja MIA.\nNajznačajniji film o starom Beogradu između dva svetska rata sada dostupan svima za gledanje\nSVAKI 10. SRBIN JE GERMANSKOG POREKLA Iznenadićete se kada vidite čije još gene nosimo i u kom srpskom gradu ima 20 odsto Vikinga!\n(VIDEO) Brnabić za AP: Nameravam da iniciram podizanje spomenika prijateljstvu Srbije i Kine\nNADREALNA PRIČA IZ 1944. GODINE Kako je 369 zatvorenika učestvovalo na Olimpijskim igrama u NACISTIČKOM LOGORU /VIDEO/\n"UMUKNI, JE***I KLOVNU!" Zvezda NBA lige OZBILJNO IZVREĐALA Donalda Trampa, a oduvek je i bila sklona incidentima


Porošenko potpisao zakon o prisustvu stranih trupa u zemlji\nPredsednik Ukrajine Petro Porošenko potpisao je zakon kojim se dopušta izvođenje međunarodnih operacija za podršku mira i stabilnosti u Ukrajini, saopštava sajt šefa ukrajinske države.\nAzija zainteresovana za najnoviji ruski helikopter\nKompanija „Radar MMS“ konstruisala je unikatni helikopter mBPV-37. Bespilotna letelica je već zainteresovala azijske zemlje.\nDržavni sekretar NATO-a Jens Stoltenberg i glavni komandant snaga Alijanse u Evropi Filip Bridlav u svom članku u „Vol strit džurnalu“ uvrstili su Rusiju i Islamsku državu u pretnje kojima Alijansa treba da se suprotstavi.\nVojna saradnja Kine i SAD\nVojni zvaničnici Kine i SAD potpisali su dokument o mehanizmu saradnje u vojnoj sferi, piše „Čajna dejli“. Prema mišljenju analitičara, to je napredak u odnosima dveju zemalja.\nRuske Oružane snage zauzele su drugo mesto na rejting listi najmoćnijih armija u svetu, odmah iza SAD. Prema podacima eksperata „Biznis insajdera“, ruska armija je prevazišla po svojoj snazi kinesku, indijsku i britansku, koje su se pozicionirale od 3-5 mesta.\nAmerički vojnici stigli u Ukrajinu\nMoskva je ozbiljno zabrinuta izveštajima o nameri SAD da počnu sa isporukama naoružanja u Ukrajinu, izjavio je na brifingu u četvrtak zvanični predstavnik MIP Rusije Aleksandar Lukaševič.\nSAD brinu što je Britanija smanjila vojni budžet\nNačelnik štaba kopnenih trupa SAD Rejmond Odierno insistira da njihov glavni saveznik, Velika Britanija, održava svoje vojne rashode na istom nivou. Izjava je stigla nakon što su predstavnici Velike Britanije izdali saopštenje o skraćenju budžeta za vojsku.\nSAD šalje 300 vojnika u Ukrajinu\nSAD planira da pošalje u Ukrajinu najmanje 300 vojnika u okviru saradnje sa ukrajinskom armijom, kaže se u dokumentu objavljenom na sajtu američkih državnih nabavki SAD.\nNemačka naredne godine povećava budžet za odbranu\nMinistar finansija Nemačke Volfgang Šojble izjavio je za list „Bild am zontag“ da ta zemlja mora da poveća potrošnju u delu budžeta za odbranu, zbog nestabilnosti u svetu.


Kon: Neće biti karantina, pojačati kontrolu sprovođenja mera - Bujanovačke\nPočetna KORONA Kon: Neće biti karantina, pojačati kontrolu sprovođenja mera\nBujanovačke25. sep 2020.KORONA, NASLOVNA0\nBujanovac, 25. septembar 2020. Epidemiolog Predrag Kon kaže da se od 1. oktobra neće pojačavati mere, da karantina neće biti, ali da treba pojačati kontrolu postojećih mera, naročito kada je reč o okupljanjima koja su zabranjena.\n-Po meni, treba malo pooštriti kontrolu sprovođenja mera, da bi nam i oktobar bio ovako prihvatljiv dok se ne obavi vakcinacija protiv sezonskog gripa, a koja počinje u oktobru – rekao je Kon za RTS, dodavši da je ove godine dupliran broj nabavljenih vakcina.\nKada je reč o školama, sada je, kako je ocenio, „proradio nadzor“ i u srednjim školama.\nPo njegovim rečima, na E- portal Ministarstva zdravlja do sada se javilo oko 23.000 građana Srbije koji su se vratili iz inostranstva i da je među njima bilo 36 osoba sa simptomima Kovid-19.\nTAGkarantin korona predrag kon\nPrevious PostBoban Tomić smenjen sa mesta direktora Duvanske Next Post"Komunalac" menja stare ventile, Bujanovac bez vode najmanje tri sata


VojvodinaCafe - Eric Prydz predvodi nova imena na Dance Areni\nVest objavljena: 29.03.2013 12:19\nProgramu Dance Arene Exit festivala, jedne od tri najbolje diskoteke na svetu prema izboru prestižnih svetskih medija, pridružuje se još jedna superzvezda elektronske muzike - Eric Prydz. I to nije sve, nova imena na Dance Areni su i Amé b2b Dixon, Scuba live i Kate Boy.\nVodeće ime švedske DJ scene Eric Prydz, je postao poznat najširoj publici nakon 2,5 miliona prodatih primeraka velikog hita „Call On Me“, koji je postao broj jedan na muzičkim listama širom sveta, sa preko 50 miliona Youtube pregleda. Eric je jedini DJ koji je dobio priliku da sarađuje sa grupom Pink Floyd i to na remixu njihove najpoznatije pesme „Another Brick In The Wall“.\nOvaj remix ga je opet doveo na vrh svetskih top lista, a definitvna potvrda kvaliteta došla je sa singlom „Pjanoo“, trećem u nizu „smash“ hitova kojima je osvojio svet. Eric Prydz je jedan od retkih DJeva i producenata koji je uspeo da ostvari veliki uspeh i na underground i na komercijanoj muzičkoj sceni, a osim što je sjajan DJ, osnivač je i tri diskografske kuće - Mousville, Pryda i Pryda & Friends.\nRaznovrsnost imena pod kojima nastupa kao Cirez D, Pryda i Moo ukazuje na njegovo istraživanje različitih pravaca elektronske muzike. Poznat po tome da „radi“ za publiku, Eric Prydz najavljuje spektakl na Dance Areni EXITa 2013.\nDeo EXIT R:Evolucije postao je i Scuba, koji na Dance Arenu dolazi kao jedan od predvodnika fuzije nemačke i britanske elektro scene. Paul „Scuba“ Rose, DJ i producent za koga nema granica u muzici, sa svojim trećim albumom „Personality“ napravio je veliki iskorak kombinujući tehno, haus i trens sa neizbežnim elementima dabstepa, kojim se ranije bavio.\nScuba, koji će na EXITu 2013 nastupiti u Live varijanti, zauvek je obeležio noćni život Berlina brisanjem linija između žanrova, spajajući do tada nespojivi dubstep i tehno, što mu je donelo armiju fanova na globalnom nivou. Publika EXIT festivala će ove godine saznati i zašto ga porede sa sastavom Magnetic Man, jer sa sobom donosi sveži pogled na elektronsku muziku, koju kombinuje sa bubnjevima i gitarama u želji da je na taj način približi mainstream publici. Najavljeni od čuvenog Billboarda kao najbolja nova letnja muzička atrakcija Kate Boy trenutno predstavljaju jedan od najaktuelnijih elektro pop sastava na sceni. Publika Dance Arene imaće ekskluzivnu priliku da prisustvuje njihovom živom nastupu, koji čini australijska pevačica Kate Akhurst i trojica švedskih producenata, Hampus Nordgren Hemlin, Markus Dextegen i Oskar Sikow Engström. Elektro pop koji po senzibilitetu podseća na muziku Fever Ray osvojiće srca EXITove publike.


Krivokapic povodom ubistva u Tuzima: Što pre pravedan epilog\nTanjug 3. oktobra 2021. 18:34\nPODGORICA – Crnogorski premijer Zdravko Krivokapić poručio je danas da se u narednim danima moraju učiniti svi neophodni koraci, kako bi slučaj ubistva mlade žene u Tuzima dobio pravedan epilog.\nKrivokapić je na Tviteru naveo da je ubeđen da se u ovom slučaju, kao i u sličnim slučajevima nasilja nad ženama, moglo i moralo reagovati preventivno.\n„Sa posebnom pažnjom sam ispratio poruke sa mirnog građanskog protesta u Tuzima, povodom ubistva nedužne Šejle Bakije. Ovaj tragičan gubitak za porodicu Bakija, opštinu Tuzi i celu Crnu Goru predstavlja snažnu opomenu nadležnim organima da što pre pokrenu istragu i procesuiraju krivca“, napisao je Krivokapić i izrazio saučešće porodici.\nGrađani mesta Tuzi nedaleko od Podgorice, danas su na mirnom okupljanju izrazili protest zbog ubistva 19-godišnje Šejle Bakije.\nĐokaj je, kako se sumnja, 30. septembra hicima iz pištolja prvo ubio mladu suprugu, zatim ranio tasta, a potom pobegao.


Министар Ружић са председником Комисије Републике Србије за сарадњу са Унеском | Министарство просвете, науке и технолошког развоја\nMinistar Ružić sa predsednikom Komisije Republike Srbije za saradnju sa Uneskom\nPrvi potpredsednik Vlade i ministar prosvete, nauke i tehnološkog razvoja Branko Ružić razgovarao je danas sa prof. dr Goranom Milašinovićem, predsednikom Komisije Republike Srbije za saradnju sa Uneskom o dosadašnjoj saradnji i budućim aktivnostima u oblasti obrazovanja i nauke.\nNa sastanku ministar Ružić je istakao da Ministarstvo ima odličnu saradnju sa ovom organizacijom Ujedinjenih nacija za obrazovanje, kulturu i nauku i naveo da u saradnji sa Uneskom Ministarstvo sprovodi različite programe i projekte koji popularizuju obrazovanje i nauku.\nKao jedan od primera, ministar je naveo i program Nacionalne stipendije „Za žene u nauci“. Na osnovu ovog programa i partnerstva Ministarstva, Komisije Republike Srbije za saradnju sa Uneskom i kompanije Loreal Balkan stipendije se dodeljuju mladim naučnicama iz Srbije koje se bave naučnim istraživanjima.\nOn je istakao da je na inicijativu Ministarstva pripremljen i Nacrt Sporazuma za obnavljanje saradnje između Uneska i Vlade Republike Srbije u vezi sa statusom Međunarodnog centra za vode za održivi razvoj i prilagođavanje klimatskim promenama.\nPrema rečima ministra Ružića, Ministarstvo je podržalo i projekat Uneskovog instituta za informacione tehnologije UNESCO IITE kao podršku jačanju kapaciteta nastavnika putem veštačke inteligencije i digitalnih tehnologija.\nPredsednik Komisije Republike Srbije za saradnju sa Uneskom prof. dr Milašinović naveo je da je fokus Uneska, pored obrazovanja je i nauka, te da je pri Ministarstvu formirana i Komisija za saradnju sa Uneskom u oblasti nauke.\nNa sastanku je predloženo da se preduzmu zajedničke aktivnosti na obeležavanju stogodišnjice od kada je na Beogradskom univerzitetu 1922. godine doktorirala prva žena doktor nauka u Srbiji Ksenija Atanasijević (1894-1981).


Utorak, 25. oktobar 2005.\nDelegacija Pododbora za buduću bezbezbednost i kapacitete odbrane Parlamentarne skupštine NATO-a u poseti Narodnoj skupštini\nDelegaciju Pododbora za buduću bezbezbednost i kapacitete odbrane Parlamentarne skupštine NATO-a primili su danas predsednici Odbora za evropske integracije i Odbora za odbranu i bezbednost Ksenija Milivojević i Milorad Mirčić i član Odbora za Kosovo i Metohiju Vladimir Milentijević.\nPredsednik Odbora za evropske integracije Ksenija Milivojević je, u razgovoru sa gostima, ukazala na najznačajnije poslove koji predstoje Srbiji. Ona je naglasila da se Srbija nalazi na početku pregovora o zaključivanju Sporazuma o stabilizaciji i pridruživanju Evropskoj uniji i o rešavanju pitanja statusa Kosova i Metohije.\nŠef Delegacije, predsednik Pododbora za buduću bezbezbednost i kapacitete odbrane Vahit Erdem je izrazio zadovoljstvo zbog početka pregovora između Srbije i Evropske unije o zaključivanju Sporazuma i istakao značaj članstva svih balkanskih zemalja u Evropskoj uniji i NATO paktu. Predsednik Odbora za evropske integracije Ksenija Milivojević je, odgovarajući na pitanja gostiju, pored ostalog rekla da je nesporno da bi rezultat referenduma u Crnoj Gori usporio pregovore, jer bi se u slučaju dezintegracije promenio međunarodno-pravni subjekt sa kojim Evropska unija pregovora.\nPredsednik Odbora za odbranu i bezbednost Milorad Mirčić je u svom obraćanju predstavnicima Delegacije istakao značaj saradnje sa zemljama regiona po pitanju bezbednosti, suzbijanja kriminala i terorizma i da Srbija mora da se osloni na pomoć međunarodne zajednice, s obzirom na njen teritorijalni položaj. Mirčić je rekao da borba protiv univerzalnog problema terorizma traži spremnost i opremljenost, ali i da se bez gašenja terorističkih centara na Balkanu ne može razgovarati o stabilnosti regiona.


Vodovod Subotica - JKP „VODOVOD I KANALIZACIJA“ SUBOTICA ZAPOČELO POSLOVE KONTROLISANJA I OVERAVANJA MERILA\nJKP „VODOVOD I KANALIZACIJA“ SUBOTICA ZAPOČELO POSLOVE KONTROLISANJA I OVERAVANJA MERILA\nPrvih 80 vodomera sa žigom našeg preduzeća\nU četvrtak 10. aprila Javno komunalno preduzeće „Vodovod i kanalizacija“ Subotica započelo je poslove kontrolisanja i overavanja merila za utrošenu vodu (vodomera). Toga dana kod subotičkih potrošača ugrađeno je prvih 80 kontrolisanih i overenih merila, sa žigom naše akreditovane i ovlašćene laboratorije. Broj žiga laboratorije našeg preduzeća je 080.\nJKP „Vodovod i kanalizacija“ Subotica je ovlašćenje za obavljanje poslova kontrolisanja i overavanja merila dobilo od Ministarstva privrede Republike Srbije 25. februara ove godine, rešenjem broj 021-03-191/2013-33.\nOvlašćenje je izdato na osnovu odluke Akreditacionog tela Srbije broj 37/2013, kojim je našem preduzeću dodeljen sertifikat o akreditaciji. Tim sertifikatom potvrđuje se da JKP „Vodovod i kanalizacija“ Subotica zadovoljava sve zahteve standarda SRPS ISO/IEC 17020:2002, te je kompetentno za obavljanje tih poslova. Akt o akreditaciji bio je preduslov za dobijanje ovlašćenja od nadležnog ministarstva.


Četiri godine nakon otpočinjanja pristupnih pregovora sa EU - European Western Balkans\nAutor Katarina Anđelković 24. 01. 2018. 24. 01. 2018.\nProšle godine je Srbija u pregovorima sa Evropskom unijom otvorila šest poglavlja, polovinu od ukupnog broja otvorenih poglavlja. Vesnici nade i sa jedne i sa druge strane upućuju na 2018. godinu kao godinu velike važnosti za proširenje Unije na region u svetlu intenziviranja njenog angažovanja. Sa druge strane, i od Srbije se očekuje veće angažovanje i opipljiv napredak u reformama i preuzetim obavezama.\nPre nešto više od četiri godine, kada je Srbija očekivala otpočinjanje pretpristupnih pregovora, govorilo se da bi pregovori mogli biti završeni već 2018. godine. Međutim, usled brojnih internih i eksternih faktora, još u ranoj fazi pregovora bilo je jasno da će pristupanje Srbije Evropskoj uniji biti dug i mukotrpan proces.\nNakon što je Evropski savet dodelio Srbiji status kandidata u martu 2012. godine i u junu 2013. doneo odluku da se otvore pristupni pregovori sa Srbijom, oni su zvanično započeli Prvom međuvladinom konferencijom o pristupanju Srbije EU, 21. januara 2014. godine. Tada su predstavljeni Pregovarački okvir Evropske unije i Uvodna izjava Republike Srbije.\nPotom, na Drugoj međuvladinoj koferenciji otvorena su dva poglavlja, poglavlje 32 pod nazivom Finansijska kontrola i poglavlje 35 – ostala pitanja – kojim se prati sprovođenje dogovora o normalizaciji odnosa sa Prištinom.\nIako u pregovaračkom poglavlju 35, koje obuhvata pitanja koja se ne mogu svrstati ni u jedno drugo pitanje, nema unapred definisanih pravnih tekovina EU i ono nije obuhvaćeno izveštajem Evropske komisije, ono za Srbiju predstavlja jedno od najtežih poglavlja usled političkog momenta ali i zbog pravila vođenja pregovora koja se, prema novoj metodologiji pregovora, odnose i na poglavlja 23 i 24.\nPored činjenice da će poglavlja biti otvorena u ranoj fazi pregovora i da mogu sadržati prelazna merila, primenjuje se tzv. klauzula o ravnoteži koja podrazumeva da “mora biti obezbeđena opšta ravnoteža u pogledu napretka pregovora u okviru svih poglavlja“, shodno Pregovaračkom okviru. Stoga, od napretka u ovim poglavljima zavisi i celokupan napredak u pregovaračkom procesu i Komisija može predložiti da ne preporuči otvaranje i/ili zatvaranje drugih poglavlja ukoliko napredak u okviru pomenutih poglavlja bude u značajnom zaostatku u odnosu na celokupan napredak pregovora.\nPomenuta poglavlja 23 – Pravosuđe i osnovna prava i 24 – Pravda, sloboda i bezbednost su otvorena, nakon višemesečnog odlaganja, u julu 2016. godine. Njihovo otvaranje u aprilu je odloženo usled hrvatskog stava da će blokirati otvaranje poglavlja 23 ukoliko Srbija ne ispuni zahteve u vezi sa regionalnom jurisdikciju u procesuiranju ratnih zločina, pravima hrvatske nacionalne manjine i punom saradnjom sa Tribunalom u Hagu.\nKrajem 2016, u decembru, otvoreno je poglavlje 5, u vezi sa javnim nabavkama, dok je poglavlje 25 – Nauka i istraživanje istovremeno otvoreno i privremeno zatvoreno. Sa druge strane, Hrvatska je blokirala otvaranje poglavlja 26 o obrazovanju i kulturi, insistirajući na pitanjima u vezi sa hrvatskom nacionalnom manjinom i povratkom kulturnih dobara. Stoga, ono je otvoreno i privremeno zatvoreno na Petoj međuvladinoj konferenciji krajem februara 2017, kada je otvoreno i poglavlje 20 u vezi sa preduzetništvom i industrijskom politikom.\nNekoliko meseci kasnije, u junu, otvorena su još dva poglavlja, o pravu intelektualne svojine – poglavlje 7 i o carinskoj uniji – poglavlje 29, dok su na poslednjoj međuvladinoj konferenciji 11. decembra ovorena poglavlja 6 i 30, o pravu privrednih društava i ekonomskim odnosima sa inostranstvom.\nMeđutim, poslednja međuvladina konferencija je bila specifična i zbog političke odluke da se ne otvori poglavlje 33 o finansijskim i budžetskim odredbama, za koje je Srbija bila spremna, usled, kako se navodi, primedbi povodom slabog napretka Srbije u tri oblasti: vladavine prava, suzbijanja korupcije i reforme pravosuđa.\nNedovoljan napredak u sprovođenju akcionog plana za poglavlje 23 je konstatovan u poslednjem polugodišnjem Izveštaju Evropske komisije o trenutnom stanju u poglavljima 23 i 24, gde se napominje da je sprovođenje obaveza u oblasti vladavine prava obuhvaćenih akcionim planovima, u mnogim slučajevima „i dalje u ranoj fazi“.\nStoga će i u 2018. godini najveća pažnja biti posvećena reformama prvenstveno u okviru poglavlja 23, gde se očekuje, između ostalog i izmena Ustava.\nU nacrtu Strategije Evropske komisije o proširenju, koja će biti usvojena 6. februara, navodi se da bi Srbija do 2019. godine morala da stavi “hitan fokus” na ispunjavanje prelaznih merila u oblasti vladavine prava, kao i prelaznih merila za poglavlje 35 koja se odnose na sveobuhvatnu normalizaciju odnosa sa Prištinom, kada bi EU trebalo da razmotri merila za zatvaranje poglavlja.\nIako se u dokumentu Evropske komisije predviđa da bi države članice mogle 2023. godine da zatvore pristupne pregovore sa Srbijom i Crnom Gorom, nakon čega bi, 2024. godine, usledilo potpisivanje Pristupnog ugovora, koji bi do kraja 2025. ratifikovale države članice, čime bi se proces pristupanja EU priveo kraju, kao uslov za to se navodi ispunjavanje svih merila, što podrazumeva intenziviranje procesa reformi i sa opipljivim rezultatima i napredak u dijalogu sa Prištinom.\n„Na Srbiji je da odredi brzinu pregovora, na prvom mestu praveći stvaran i sadržajan napredak u oblasti vladavine prava. Napredak u dijalogu sa Kosovom i rad u cilju sveobuhvatne normalizacije odnosa, biće ključan za naperdak Srbije u procesu prstupanja EU”, poručuje se iz Evropske komisije.\nDijalog Beograda i PrištineEUPoglavlje 20Poglavlje 23Poglavlje 24Poglavlje 25Poglavlje 26poglavlje 30Poglavlje 33Poglavlje 35Poglavlje 5poglavlje 6poglavlje 7poglavlje-29Srbija


Američki predsednik Donald Tramp potpisao je danas uredbu kojom se odobrava uvođenje sankcija državama i pojedincima koji se mešaju u američke izbore.\nSavetnik za nacionalnu bezbednost Džon Bolton i direktor američkih obaveštajnih službi Den Kouts rekli su novinarima da je uredba dokaz da je bezbednost izbornog procesa jedan od Trampovih prioriteta.\nBolton je pojasnio da se uredba ne odnosi samo na mešanje u izbornu infrastrukturu, već i na širenje dezinformacija i propagande, prenosi Glas Amerike.\nKouts je dodao da se uredbom nalaže obaveštajnim agencijama da utvrde da li su se pojedinac, entitet ili zemlja mešali u američke izbore, i ako jesu tu informaciju moraju da prenesu sekretaru za pravosuđe i Sekretarijatu za unutrašnju bezbednost.\nObaveštajnim zvaničnicima se, takođe, nalaže da procene situaciju posle izbora i obaveste javnost o zaključcima.\nReč je o procesu koji bi trebalo da osigura da radimo sve što možemo da bismo sprečili mešanje u naše izbore, da bi smo izvestili šta se događa u periodu pre izbora, a zatim i dali punu procenu posle glasanja, rekao je Kouts.\nOn je istakao da Sjedinjene Države još ne vide intenzitet uplitanja Rusije kakav je bio vidljiv u 2016. godini i dodao da uredba nije posebno usmerena prema Rusiji, a kao druge moguće pretnje naveo je Kinu, Severnu Koreju i Iran.\nManafort priznaje zaveru


Fudbalski savez Srbije tužiće UEFA Međunarodnom sudu za sportsku arbitražu u Lozani zbog odluke da primi u članstvo Kosovo, najavili su direktor Kancelarije za KiM Marko Đurić i ministar omladine i sporta Vanja Udovičić.\nVanja Udovičić i Marko Đurić (Foto TV Most)\nNa zajedničkoj konferenciji za novinare posle odluke UEFA da Fudbalski savez Kosova bude primljen u tu organizaciju, direktor Kancelarije za Kosovo i Metohiju Marko Đurić i ministar omladine i sporta Vanja Udovičić su poručili da je tom odlukom pogaženo pravo, bačen pod noge Statut UEFA, a sport stavljen u funkciju politike.\nĐurić je rekao da će država pomoći Fudbalskom savezu Srbije kako ta odluka ne bi prošla glatko i onako kako su zamislili separatisti.\nTa odluka, prema njegovim rečima, mogla bi da se ispostavi kao uvod u nove podele u kući evropskog fudbala, da otvori mnoga druga pitanja, budući da već postoji interesovanje saveza drugih teritorija za članstvo u toj organizaciji.\n"Ovo otvara Pandorinu kutiju", rekao je Đurić, navodeći da Srbija na svojoj strani ima 24 države koje su direktno bile protiv ulaska Kosova u UEFA i još dve koje su bile uzdržane.\nĐurić je naveo da i činjenica da je 11 država koje su priznale Kosovo danas glasalo protiv odluke UEFA govori da je svest sportista i sportskih saveza na visokom nivou.\nKako je dodao, protivnička strana je izgubila jer nije uspela u težnjama da se promeni statut UEFA u kome i dalje stoji da samo članice UN mogu da budu članice te organizacije.\nTo je glavni argument, uveren je Đurić, zbog koga odluka mora da padne u Lozani.\nĐurić je naglasio da će svi naši klubovi sa Kosova i Metohije nastaviti da se takmiče u okviru Fudbalskog saveza Srbije, a najavio je da će država nastaviti da ih pomaže.\n"Imaju iluziju ako ikad pomisle da ćemo prestati da se borimo. Nikad nećemo izgubiti dok se borimo", istakao je Đurić.\nUdovičić je naveo da odluka UEFA otvara Pandorinu kutiju, ali i neke nove apetite i ruši sve principe za koje se UEFA borila.\n"Iskoristićemo sve, pa i lične kontakte, kako bi se ova odluka opovrgla", rekao je Udovičić, navodeći da se sad očekuju pregovori na visokom nivou po tom pitanju.\nDanašnjom odlukom, prema njegovim rečima, gubi sport i to je konkretna poruka da politika postoji u sportu na međunarodnom nivou.\nUpitan da li će eventualno Srbija bojkotovati takmičenja, Udovičić je rekao da nije ni vreme ni mesto da se takve odluke prejudiciraju.\nI za Udovičića je zaustavljanje menjanja Statuta UEFA pokazatelj da je Srbija na dobrom putu i da ima podršku, kao i da je to početak dalje borbe.\n08.05.2021 Spomen ploča koja deli žrtve na Kosovu: Tri tačke za ’ostale’ (119)


TotalCar.rs » Najbolji „točkovi“ Evrope\nModeli gotovo svih svetskih proizvođača koji su obeležili prethodnu, 2011. na starom kontinentu: „Auto godine“ može biti samo model iz 2011. koji ima bar 5.000 prodatih vozila.\nInternacionalni žiri koji čini 59 novinara iz 23 evropske zemlje, objaviće 9. januara koji modeli su ušli u najuži krug za titulu „Automobil godine 2012“. Trenutno se na listi nalazi 35 kandidata za prestižnu nagradu, ali će ona vrlo brzo biti svedena na sedam vozila.\nIzbor za evropski automobil godine ima tri stepena. Prvi je objavljivanje liste automobila od 35 kandidata, a zatim žiri bira sedam finalista do 9. januara 2012. godine. Sledi još jedno glasanje najuglednijeg evropskog auto-izbora, nakon čega će pobednik biti predstavljen 5. marta na pres konferenciji sajma automobila u Ženevi. Svečana ceremonija predaje trofeja biće organizovana za vreme same manifestacije koja se održava od 8. do 18. marta 2012. godine.\nUslov za ulazak u konkurenciju „Automobil godine“ je da se model nalazio u prodaji u 2011. godini i da je imao minimum 5.000 prodatih primeraka. Žiri od 59 članova će tako na finalnom glasanju birati između sedam vozila. Oni će na „raspolaganju“ imati 25 poena, koje će raspoređivati na ponuđene automobile, s tim što će jednom modelu moći da daju maksimum 10 poena. Svi bodovi moraju da se raspodele na najmanje pet automobila, a takođe će prilikom davanja poena, morati da napišu i obrazloženje svog izbora.\nOvo je prvi put posle skoro pola veka, koliko postoji izbor za „Automobil godine“, da će odlučivanje i proglašenje pobednika biti uživo na prvom pres danu sajma. Ranije su rezultati glasanja za „Automobil godine“ objavljivani krajem novembra tekuće godine.\nKako se bliži kraj izbora za „Automobil godine“, sve više se „šuška“ da bi „fijat panda“, koji se nedavno našao i na testu „Novosti“, mogao poneti ovu prestižnu titulu. Italijanski mališan, koga odlikuje moderniji dizajn, povećana bezbednost i možda ono najbitnije – ekonomičnost. Među favoritima bi mogla da se nađe i „ampera“, još jedan adut nemačkog „Opela“, koji se u rukama reportera „Novosti“ pokazao kao budućnost koja je već počela. Veliku pažnju u 2011. godini privukli su i „Sitroenov“ „DS 4“, najnovije generacije „BMV“, „Mercedesa“, „Tojote“…\nInače, automobilska industrija, ali i javnost sve više pridaju značaja ekološkim vozilima sa malim stepenom emisije štetnih gasova. Hibridi ili potpuno električni automobili su na Starom kontinentu u 2011. godini bili pravi hit. U prilog tome idu i subvencije koje mnoge evropske zemlje daju za kupovinu tih automobila.\nProšlogodišnji pobednik ovog takmičenja je „nisan lif“. On je ujedno bio i prvi električni automobil koji je poneo ovu prestižnu titulu. „Lif“ je dobio 257 poena i za dlaku odneo pobedu ispred „alfa romeo đulijete“ kojoj je žiri dao 248 bodova. Treće mesto pripalo je „opel merivi“ sa 244 poena.


Potpisana Deklaracija o Panevropskom naftovodu : Nadlanu.com\nZAGREB, 3. aprila 2007. (Beta) - U Zagrebu je u utorak potpisana ministarska Deklaraciju o izgradnji Panevropskog naftovoda Konstanca-Pančevo-Trst, čija se vrednost procenjuje na oko dve milijarde dolara.\nDeklaraciju su potpisali ministri energetike Rumunije, Hrvatske, Srbije, Slovenije i Italije i evropski komesar za energetiku Andris Piebalgs.\nJedan od potpisnika, ministar rudarstva i energetike Radomir Naumov na konferenciji za novinare ocenio je da potpisivanje tog akta nije samo važan segment za konačnu realizaciju ovog projekta, već novi impuls procesu integracije regiona u Evropsku uniju.\nNaftovod dužine 1.319 kilometara prelazio bi preko teritorije Rumunije, Srbije, Hrvatske, Slovenije i Italije, a njegova izgradnja bi značajno rasteretila veoma gusti tankerski saobraćaj u Bosforu i Dardanelima, kao i u Jadranskom moru.\nProcenjuje se da se vrednost ovog projekta kreće oko 2,6 milijardi američkih dolara. Početak rada Panevropskog naftovoda očekuje se između 2011. i 2013. godine.


Informativni letak o socijalnom preduzetništvu\nCDP „Globus“ - prvi centar za razvoj socijalnog preduzetništva u BiH, pokreće informativni letak o socijalnom preduzetništvu, kako bi široj javnosti predstavili ovaj koncept i približili njegov značaj.\nU prvom informativnom letku predstavljamo definiciju socijalnog preduzetništva, odnosno socijalnog preduzeća, vodeći se prvenstveno preporukama Evropske unije, uzevši u obzir da u BiH još ne postoje posebni zakonski okviri koji regulišu socijalno preduzetništvo.\nNaša ideja je da kroz komunikaciju sa zainteresovanim stranama u informativnim lecima predstavljamo sadržaje i teme od šireg društvenog značaja, a koji su u vezi sa socijalnim preduzetništvom.\nUkoliko imate pitanja o konceptu socijalnog preduzetništva ili ideja o sadržaju budućih letaka, pišite nam na e-mail cdpglobus@gmail.com.\n1000 zaštitnih maski za socijalno ugrožene građane\nOnline sesija o socijalnoj ekonomiji i njenoj ulozi u Ekonomskom i Investicijskom planu za Zapadni Balkan\nU organizaciji Evropske mreže socijalne ekonomije Diesis, 05.11.2020. održana je prva lunchbreak sesija / razgovor, na kojoj su se okupili predstavnici više...\nU okviru direktne komponente projekta Agenda za socijalno preduzetništvo, koja se realizuje kroz Fond za socijalno preduzetništvo, finansiran od...


Zimski preobražaj za vašu kuhinju - Lux Life luksuzni portal: Moda, Stil, Trendovi, Kolekcije 2019/2020...\nKuhinja je srce dešavanja svakog doma i traži savršen sklad funkcionalnosti i forme. Većina kuhinja ima osnovne elemente koji su uvek isti, ali nije loše s vremena na vreme napraviti neke male dekorativne promene koji će načiniti veliki preokret u svakom enterijeru.\nNeki kuhinjski trendovi imaju tendenciju da “izblede”, dok drugi traju decenijama. U drugoj polovini 2018. godine, postoji nekoliko ideja za dekorisanje od kojih su neke produžetak prošlosti, dok druge idu putem inovacija.\nTo je kombinacija evolucionih i revolucionarnih trendova. U zavisnosti od vašeg budžeta, preferenci, stila i želje za pametnom kuhinjskim preoblikovanjem, možete birati između pregršt izvrsnih ideja.\nVreme je da pogledamo koji su to trendovi dobrodošli u vašim kuhinjama s prvim zimskim danima.\nVerovatno ste već do sada primetili da je siva boja veoma popularna u enterijerima. Naravno, za sve kojima ova boja stvara probleme zbog izvesne monotonije, ali i ljude koji do sada nisu isprobali sivu boju u kuhinjama, druga polovina 2018. godine je idealno vreme da to učine.\nIntegrisanje kuhinje u otvoren plan stambenog prostora nije ništa novo i predstavlja nešto što se nastavlja iz sezone u sezonu, već dugi niz godina. Ukoliko ste još uvek “zaglavljeni" u prošlosti i ljubitelj ste kuhinja koje su kompletno odvojene od dnevne sobe i trpezarije, predlog je da koristite male pregradne prozore ili čak uklonite deo pregradnog zida sprečivši kompletno odvajanje prostora. Vreme je da konačno pregradnim zidovima kažete “zbogom!”\nNajvažniji segment svake kuhinje je rasveta. Savršena kombinacija je dovoljna količina dnevnog svetla tokom dana, i adekvatna rasveta uveče. Dobro svetlo je imperativ u svakoj kuhinji, da ne pominjemo važnost rasvete pri pripremanju ili serviranju jela.\nRustičnost otvorenih polica\nOtvorene police ponovo dobijaju na važnosti! Kuhinja sa otvorenim policama na kojima su izloženi rustični sudovi, tegle, začini i biljke ima neodoljiv šarm. Kuhinje s otvorenim policama najbolje se uklapaju u francuski country stil.\nIako je siva boja jedna od onih koju je neophodno isprobati, to ne znači da to mora biti vaša jedina opcija. Kuhinjski ormarići jarkih i smelih boja su hit ove zime, pa se nemojte ustručavati da odaberete vatreno narandžastu ili ljubičastu nijansu za vaše kuhinjske elemente. Idealan balans možete napraviti zidom koji će poslužiti kao pozadina u nešto neutralnijim nijansama.\nPROČITAJTE SLEDEĆI TEKST: Za tišinu kao u biblioteci\nBLUMARINE CENA 28.000 rsd\nTAG Heuer CENA 285.090 rsd\nJELENA STEFANOVIĆ CENA 155 €\n29. septembar 2018. Living - Kuhinja\n22. septembar 2018. Living - Kuhinja\nSlavine koje se stilski uklapaju u svaku kuhinju\nKonstantna istraživanja brenda Officine Gullo, imaju za cilj pomeranje granica sa aspekta kvaliteta i estetike.


Nikolić: Pravo vreme da se saradnja sa Emiratima dodatno unapredi - 19.01.2016, Sputnik Srbija\nNikolić: Pravo vreme da se saradnja sa Emiratima dodatno unapredi\nPredsednik Srbije Tomislav Nikolić razgovarao je danas, drugog dana boravka u Ujedinjenim Arapskim Emiratima, sa predsednicom parlamenta UAE Amal el Kubaisi... 19.01.2016, Sputnik Srbija\nvesti, ekonomija, srbija, ujedinjeni arapski emirati, tomislav nikolić\n15:34 19.01.2016 (Osveženo: 15:37 19.01.2016)\n© Tanjug / SLUZBA ZA SARADNJU SA MEDIJIMA PREDSEDNIKA SRBIJEPredsednik Republike Srbije Tomislav Nikolić, imao je odvojene razgovore sa predsednicom parlamenta Ujedinjenih Arapskih Emirata, dr Amal al Kubaisi.\nPredsednik Srbije Tomislav Nikolić razgovarao je danas, drugog dana boravka u Ujedinjenim Arapskim Emiratima, sa predsednicom parlamenta UAE Amal el Kubaisi, koja se Srbiji zahvalila zbog ispravnog načina shvatanja dešavanja na Bliskom istoku.\nNikolić je takođe razgovarao i sa generalnim direktorom Investicione agencije Abu Dabija (ADIA) šeikom Hamedom bin Zajedom el Nahjanom o novim načinima investiranja te zemlje u srpsku privredu.\n18 Januar 2016, 18:46\nKako je saopštila pres-služba predsednika, Nikolić i predsednica parlamenta izrazili su zadovoljstvo zbog jačanja saradnje dveju zemalja.\nEl Kubaisijeva je rekla da je veoma zahvalna na tome što Srbija na ispravan način shvata dešavanja na Bliskom istoku, kao i na civilizovanom i humanom odnosu Srbije prema izbeglicama koje prelaze preko njene teritorije.\n„Srbija je svojim partnerima iz Ujedinjenih Arapskih Emirata dokazala da je zemlja u kojoj je investiranje apsolutno sigurno i koja je potpuno otvorena za zajedničke projekte sa stranim investitorima. Zato je sada pravo vreme da se ekonomska saradnja Srbije i UAE dodatno unapredi“, rekao je Nikolić tokom sastanka sa šeikom Hamedom bin Zajedom.\nPredsednik Srbije i direktor Investicione agencije razmotrili su nove načine investiranja UAE u srpsku privredu, sa posebnim interesovanjem za unapređenje i proširenje kompanije „Er Srbija“.\nNikolić posetu UAE završava danas, sastankom sa predstavnicima Crvenog polumeseca iz UAE, koji su u Srbiji učestvovali u više značajnih humanitarnih akcija.


M. K. 27. novembra 2020. 06:29\nIako je najviše pritužbi bilo u Pensilvaniji, Milan Krstić sa Fakulteta političkih nauka smatra da zakazivanje još jednog saslušanja neće biti od velike pomoći Trampu u finalnom rezultatu, posebno nakon proglašenja zvaničnih pre dva dana.\n„Jedino ukoliko bi odluka bila pozitivna po žalbi, zahtevu da se svi glasovi koji su pristigli poštom potpuno zanemare, to bi moglo da preokrene ishod rezultata u Pensilvaniji. Međutim, mislim da su šanse da se tako nešto desi prilično male. Ako se to ipak dogodi, jako je teško da se slično desi i u drugim državama u kojima postoje tužbe, koje su u najvećoj meri već odbačene. Sama Pensilvanija ne može da promeni ishod izbora u ovom trenutku, zato što bi za promenu trebalo da sudovi donesu odluke i u državama, kao što su Džordžija i Arizona“, kaže Krstić, koji je i jedan od urednika portala „Američki-izbori.rs“.\n„Ako nema tog broja glasova, onda nastupaju u drugim uslovima predviđene mogućnosti. Zanimljivo je, jer će verovatno veći broj sudskih odluka na kraju ipak završiti pred Vrhovnim sudom SAD. Videćemo kakve će one biti. Mora još da se čeka, još je rano da bi se donosili zaključci, ali verujem da će i Mičigen, Vinskonsin i Džordžija sigurno na kraju završiti pred Vrhovnim sudom“, kaže Pavlović.\nAdvokat Andreja Komnenović, član Republikanske partije koji živi u Džordžiji za Sputnjik objašnjava samu proceduru raspleta postizborne krize. On kaže da sve mora da se završi u narednih deset dana, ako Pensilvanija odluku o verifikaciji ne donese u tom roku, doneće je Vrhovni sud SAD ili Sud Komonvelta Pensilvanija.\n„Ako želi, Vrhovni sud SAD može u svakom trenutku da se uključi u proces, ali to ne znači da će odluka nužno završiti na Vrhovnom sudu, kao što se dogodilo 2000. godine. Trampu je potreban neoborivi dokaz velike prevare u ključnim državama, da dobije Džordžiju, u kojoj traje treće ponovljeno prebrojavanje, Viskonsin ili Mičigen, jednu od ove dve države, ali i Pensilvanija bi moga da bude tas na vagi“, kaže Komnenović.\nMilan Krstić podseća da je postizborna kriza u Americi pokrenula i druge procese čija se atmosfera mogla videti proteklih nedelja i na ulicama. On kaže da atmosfera koju su pokrenule eventualne izborne neregularnosti u velikoj meri podseća na 2016. godinu kada su demokrate tvrdile da su izbori neregularni i da je Tramp pobedio zahvaljujući ruskim hakerima.\n„To zapravo govori da je polarizacija unutar SAD dosta velika, da dolazi do sve većeg nepoverenja u osnovne temelje demokratije, kao što je izborni proces. Ali ovo je možda i deo kampanjskih aktivnosti Donalda Trampa za naredni izborni ciklus. Ako sudovi ne odluče u njegovu korist, on će mirno predati vlast. Međutim, ta mirna predaja neće podrazumevati i priznanje da je fer izgubio na izborima, već naprotiv , to će biti početak velike kampanje koja će se verovatno voditi do 2024. godine, kada će on ili neko blizak trampističkom pogledu na svet biti kandidat republikanaca“, ocenjuje Krstić.\n„Svi ovi izbori biće lakši za republikance ukoliko imaju svoje birače koji veruju da ova pobeda Bajdena nije bila fer, birače koji će u svakom trenutku biti spremni da se masovno mobilišu i izađu na biračka mesta. Ovo je dobar način da Tramp svoje biračko telo održi jedinstvenim“, ističe Krstić.\nKomentarišući atmosferu koju diktiraju mediji, on kaže da je scenario sličan aferi sa ruskim hakerima, ali da treba primetiti dve zanimljive činjenice koje govore o tome koliko kandidat republikanaca vešto koristi postizbornu krizu da bi zatvorio prethodnu.\n„Tramp je juče pomilovao Majkla Flina, nekadašnjeg savetnika za nacionalnu bezbednost koji je upravo zbog kontroverznih pitanja u vezi sa odnosima sa Moskvom morao da podnese ostavku, vrlo brzo nakon što je stupio na dužnost. Prethodno je pomilovao i Rodžera Stouna, jednog od glavnih republikanskih stratega koji je trebalo da ide u zatvor sredinom ove godine. Imajući sve ovo u vidu mislim da će zapravo ova priča biti definitivno završena, bez bilo kakvog sudskog epiloga. Tramp koristi ovu situaciju da potpuno stavi tačku na navode o mešanju Rusa u izbore i to da je je bio u nekoj nedozvoljenoj komunikaciji sa Kremljom“, zaključuje Krstić.


Lice: Cvijanović Milorad Mićko) Archives - Detektor\nVrhovni sud Federacije BiH smanjio je kazne Miloradu (Nenad) Cvijanoviću, Svetomiru Iliću, Vasi Iliću, i Miloradu (Milan) Cvijanoviću na koje su osuđeni zbog učešća u zločinima nad ratnim zarobljenicima u Smolući počinjenim 1992. godine.\nKantonalni sud u Tuzli osudio je četvoricu bivših pripadnika Vojske Republike Srpske (VRS) na ukupno 18 i po godina zatvora zbog maltretiranja ratnih zarobljenika, pripadnika Armije BiH u Smolući (Općina Lukavac), u junu i julu 1992. godine.\nPresuda za zločine u Smolući 5. marta\nNakon što su Odbrane četvorice optuženih za zločine nad ratnim zarobljenicima u Smolući (općina Lukavac) u završnoj riječi zatražile oslobađanje, Kantonalni sud u Tuzli zakazao je izricanje presude za 5. mart ove godine.\nZarobljenike tukli drvenim palicama\nU nastavku suđenja za zločine počinjene na području Lukavca, svjedok Tužilaštva Nadil Poljaković izjavio je pred Kantonalnim sudom u Tuzli da je optuženi Vaso Ilić dovodio maskirane vojnike koji su njega i još neke zarobljenike udarali drvenim palicama.\nSuđenje odgođeno zbog obaveza optuženog u Haagu\nNastavak suđenja pred Kantonalnim sudom u Tuzli u slučaju maltretiranja ratnih zarobljenika Teritorijalne odbrane (TO) u Smolući (općina Lukavac) odgođen je zbog nedolaska jednog od optuženih.\nRazličita svjedočenja o Smolući\nU nastavku suđenja za zločine u Smolući (općina Lukavac), pred Kantonalnim sudom u Tuzli suočena su trojica svjedoka koja su dala različite iskaze u vezi s maltretiranjem pripadnika Teritorijalne odbrane (TO).\nZarobljenici iz Tinje bez povreda\nU nastavku suđenja pred Kantonalnim sudom u Tuzli, svjedoci odbrane izjavili su da u zatvoru u Smolući nije bilo maltretiranja i zlostavljanja zarobljenih pripadnika Teritorijalne odbrane (TO) Tinja.\nPripremano 1.700 obroka\nU nastavku suđenja pred Kantonalnim sudom u Tuzli, svjedoci Odbrane su izjavili da u zatvoru u Smolući (općina Lukavac) nije bilo maltretiranja i zlostavljanja zarobljenih pripadnika Teritorijalne odbrane (TO) Tinja, naglasivši da su oni bili zatvoreni u\nZarobljenici nisu maltretirani u Smolući\nU nastavku suđenja za zločin protiv zarobljenika u selu Smoluća (općina Kalesija), osam svjedoka Odbrane izjavili su je da je prema zarobljenim pripadnicima Teritorijalne odbrane (TO) iz Tinje (općina Srebrenik), postupano prema pravilima i da nisu čuli d


А. Апостоловски: Напад на светиње по диктату НАТО-а - Нови Стандард\nA. Apostolovski: Napad na svetinje po diktatu NATO-a\nGeneral Ben Hodžis još letos je tražio da se regionu „pomogne” da se odupre uticaju SPC, navodeći da je „isuviše vezana za Rusiju”\nPotpisujući kontroverzni zakon o slobodi veroispovesti u Crnoj Gori, Milo Đukanović je uspeo gotovo nemoguće. Ujedinio je papu Franju, vaseljenskog i ruskog patrijarha, Venecijansku komisiju i konačno – Srbe. Na drugoj strani, kao šef crnogorske države, učinio je suprotno: podelio je građane Crne Gore. Dok je na Cetinju juče u podne počela šetnja grupe Cetinjana u organizaciji „Crnogorski nacionalisti”, koji su kontramitingom odlučili da se suprotstave najavljenoj litiji vernika SPC i građana koji se suprotstavljaju otimanju imovine Srpske pravoslavne crkve, saznalo se da je moleban i molitveni hod zabranilo cetinjsko odeljenje bezbednosti.\nGrupa iz organizacije „Crnogorski nacionalisti” okupila se da kaže kako su svetinje SPC zapravo crnogorske, a okupljeni su pevali pesme i veličali jednog od vođa Božićne pobune iz januara 1919, Krsta Zrnovog Popovića, uz poklič „E viva Montenegro”. Pridružio im se i savetnik premijera Duška Markovića Srđan Kusovac, koji je na svom fejsbuk profilu objavio fotografiju „Na Cetinju nema šetnje”.\nDa državni intervencionizam vlasti u Podgorici nad svetinjama SPC ima geopolitičku pozadinu, ne samo da je naznačio poglavar nepriznate Crnogorske pravoslavne crkve Miraš Dedeić, upoređujući donošenje zakona s referendumom na kom je izglasana nezavisnost Crne Gore i njen ulazak u NATO, već je i američki general Ben Hodžis još letos apelovao da se regionu i Srbiji pomogne da se odupru Srpskoj pravoslavnoj crkvi. Bivši glavnokomandujući američkih kopnenih snaga u Evropi rekao je da je SPC isuviše vezana za Rusiju, a slične izjave davao je i u nekoliko navrata Milo Đukanović. Ako je Dedeić, čija je crkva osnovana u policijskoj stanici, upućen u pitanja bezbednosti, pa upozorava na građanski rat ukoliko se ne primene odredbe zakona, daleko zlokobnije zvuče saznanja podgoričkih Vijesti da je krajem novembra prošle godine u Crnoj Gori boravio NATO kontrahibridni tim. Prema informacijama iz crnogorskog ministarstva odbrane, Crna Gora je u alijansi prepoznata kao zemlja pod velikim hibridnim uticajem, pre svega Srbije i Rusije.\nIz tog resora su za ovaj dnevnik naveli da su u NATO kontrahibridnom timu bili „eksperti iz zemalja članica NATO-a koji se bave pitanjima strateških komunikacija, očuvanja kritične infrastrukture, pitanjima sajber-odbrane”. List piše da predstavnici vlasti poslednjih meseci ukazuju na ovu problematiku i opasnost od hibridnog rata, dok analitičari navode da je to „vrsta eufemizma, odnosno ogoljena propaganda u kojoj nema skrupula da se neko optužuje za sve i svašta”.\nPodaci o hibridnim pretnjama tretiraju se kao tajni, pa je skupštinski Odbor za odbranu i bezbednost o tome raspravljao u decembru iza zatvorenih vrata, pišu Vijesti. Da li je tada dato zeleno svetlo za aktiviranje zakona koji se priprema već pet godina?\nOvakve konstatacije pokazale su da i ministar odbrane Srbije Aleksandar Vulin ume da bude duhovit, što je još jedna od manifestacija spornog zakona. Vulin je, naime, pozvao juče svog crnogorskog kolegu Predraga Boškovića da zbog dobrosusedskih odnosa objasni kakve su to hibridne pretnje stizale u Crnu Goru iz Srbije i kako im je to odgovorio NATO tim koji je na poziv Ministarstva odbrane Crne Gore stigao u pomoć ugroženoj Crnoj Gori.\n– Jedini hibridi koji stižu u Crnu Goru iz Srbije jesu hibridi semenskog kukuruza, a tu valjda nema pretnje, a još manje razloga za angažovanje NATO pakta. NATO može da bude miran što se Srbije tiče, ali da li može da se osloni na saveznika koji tako lako kuka za pomoć, pokazaće vreme. Očekujemo objašnjenje ili izvinjenje – kazao je Vulin.\nU interpretaciji stavova režima u Podgorici zaista se stiče utisak da je Srbija ta koja je donela Zakon o slobodi veroispovesti i da su u srpskoj skupštini pohapšeni svi opozicioni poslanici i odvezeni u maricama iz parlamenta, kako je to učinjeno u prestonici Crne Gore. Uostalom, predsednik Prave Crne Gore, Marko Milačić, oštro je reagovao na izjavu ambasadorke Velike Britanije Alison Kemp, da Crna Gora može računati na podršku Ujedinjenog Kraljevstva u borbi protiv „malignih uticaja”, porukom da to može samo neko kome su strani svi principi diplomatije. Istakavši da je britanska ambasadorka „malignim faktorom” proglasila domaćina kuće u kojoj boravi, Milačić je ukazao da je srpski narod prepoznatljiv po gostoprimstvu.\nUpitavši da li je to neko novo vreme, neki neokolonijalni svet koji je, kako je naveo, Velika Britanija nametnula dobrom delu planete ili samo odsustvo elementarne pristojnosti i dobrog vaspitanja, Milačić kaže da se to još ne zna. – Ali proglasiti domaćina kuće u kojoj se boravi „malignim faktorom” može samo neko kome su strani svi principi diplomatije, ali i ljudskost – poručio je Milačić u odgovoru britanskoj ambasadorki.\nDa li su NATO timovi zaista instalirani u regionu, opkoljavajući Srbiju, kako takođe tvrdi Milorad Dodik, a da podgorička vlast i njihov kanonski nepriznati predstavnik na nebesima, gospodin Dedeić, predstavlja portparola koji priziva Šestu flotu umesto Svevišnjeg, ili je pozivanje na NATO samo maska za politički pragmatizam Mila Đukanovića, najdugovečnijeg vladara u Evropi? Da li je čovek koji je došao na vlast u vreme poslednjih dana partijskog šefa Istočne Nemačke Erika Honekera, a zakačio je i mandat Ronalda Regana, pustio u opticaj zakon kako bi, izazivanjem dubokih podela u Crnoj Gori, mobilisao svoje biračko telo i obezbedio što bolju startnu poziciju na parlamentarnim izborima?\nManipulišući religijskim osećanjima, Đukanović jača svoju poziciju, uzdrmanu izgnanstvom Duška Kneževića, koji upravo iz Londona šalje kompromitujući materijal o korupciji vladajuće garniture u Podgorici. Knežević, nekadašnji bliski saradnik Đukanovića, ne nalazi se, dakle, u blizini malignog Kremlja, već boravi nedaleko od Temze. Milo je ateista, ali logično zvuči teorija kako pokušava da, mešajući se u božanske poslove, očuva svetovnu vlast.\nAutor Aleksandar Apostolovski\nNaslovna fotografija: EPA/OLIVIER HOSLET\nIzvor Politika, 23. januar 2020.\nPreporučujemoAleksandar ApostolovskiBen HodžisMilo ĐukanovićNATOotimanje imovine SPC


MVP ABA LIGE Janković za Blicsport: Iskreno bih voleo da zaigram za "orlove"\nProteklu sezonu obeležio je kao najkorisniji igrač ABA lige u dresu ljubljanske Olimpije. Počele su spekulacije da bi mogao naredne sezone među večite rivale, a na kraju je izabrao za novu igračku stanicu - Tursku.\nNikola Janković u dresu Olimpije na meču sa Partizanom\nKošarkaš Nikola Janković će naredne sezone nositi dres Sakarje, odlazeći u zemlju čija liga i ulaganja preuzimaju primat.\n- Kada sam dobio ponudu od Sakarje, nisam ni sekund razmišljao baš iz tog razloga jer mislim da je trenutno turska košarkaška liga, uz špansku, najbolja u Evropi. Ja kao i uvek imam dosta velika očekivanja, ali treba biti realan. Klub je nov u ligi, doveli su dosta novih igrača i trebaće neko vreme da se sve uklopi, ali bih voleo kada bismo igrali plej-of turskog prvenstva - izneo je Janković svoja očekivanja za Blicsport.\nImate iza sebe MVP sezonu u ABA, kako sada gledate na epizodu u Olimpiji?\n- Godina u Olimpiji za mene rezultatski je bila najbolja sezona do sada. Posle osvajanja kupa sa Megom, prošle u Olimpiji smo osvojili i Kup i domaće prvenstvo. Bio sam MVP ABA lige i Kupa, što je za mene velika stvar i samim tim mislim da sam napravio odličan potez odlaskom u Ljubljanu.\nDa li ste očekivali poziv Partizana i Zvezde i da li ste razmišljali o povratku u srpsku klupsku košarku?\n- Što se tiče večitih rivala, iskreno nisam previše razmišljao u tom pravcu.\nOčekujete li poziv za reprezentaciju koja će igrati FIBA prozore od jeseni, bez NBA igrača i igrača iz Evrolige?\n- Iskreno bih voleo da budem deo seniorskog tima. Većina naših igrača koji će igrati Evropsko prvenstvo ovog leta je pod NBA ili Evroliga ugovorima, tako da to otvara prostor nama koji ne igramo u tim ligama - kaže Janković.\nPonoviti godinu iz Olimpije\n- Ne volim da planiram za neki duži period, ali cilj mi je da se što bolje spremim za sezonu i da pokušam da ponovim godinu iz Olimpije - poručio je Janković.


28-02-2021 19:09 Izdvojeno Srbija Politika\nSlučaj privođenja Slaviše Kokeze, predsednika Fudbalskog saveza Srbije i bliskog prijatelja i dugogodišnjeg saradnika Aleksandra Vučića završni je čin u pripremama za uvođenje vanrednog stanja u Srbiju kako bi se lakše izvršio obračun sa nepodobnima.\nPovod za ovakvu drastičnu meru bila bi priča o navodnoj zaveri u kojoj se spremalo ubistvo predsednika Srbije, a u koje su umešani visoki predstavnici vlasti, piše u saopštenju Miroslava Parovića, predsednika Narodnog slobodarskog pokreta.\nZbog toga ne treba da čudi što se u režimskim medijima pojavila vest o tome da je policija pitala Kokezu o tome da li je on hteo da ubije Vučića, a na šta je on navodno odbio da odgovori po savetu Aleksandra Stepanovića, predsednika Višeg suda u Beogradu, dodaje on.\nSve ovo jasno dokazuje da je Srpska napredna stranka leglo mafije i epicentar kriminala i korupcije u Srbiji. Ono što je minimum što sam Aleksandar Vučić posle svega mora da uradi jeste da raspusti ovu kriminalnu družinu i time da lični doprinos normalizaciji prilika u zemlji. Bez ovog čina sam Vučić biće lak plen u političkim procesima koji su krenuli u regionu, a Srbija će biti označena kao mafijaška država na isti način na koji je tokom decedesetih bila označena kao ratnohuškačka čime ćemo kao nacija ući u nove neprilike, zaključuje Parović.\nZašto je Kusturica odbio kandidaturu za članstvo u SANU, saznajte OVDE.


RTCG - Radio Televizija Crne Gore - Nacionalni javni servis :: Korona virus - Crna Gora :: CEI pokrenula vanredni poziv za projekte\n30. 03. 2020. 21:26 >> 21:25 0\nNA TEMU KOVID-19\nCentralno-evropska inicijativa (CEI) pokrenula je vanredni poziv za dostavljanje predloga projekata na temu koronavirusa, sa ciljem brzog rješavanja specifičnih potreba zajednica u okviru zemalja članica te inicijative, saopšteno je iz Ministarstva nauke.\nIz tog resora kazali su da će ukupan budžet od 600 hiljada EUR biti dodijeljen za projektne predloge iz oblasti medicine (zdravstvena zaštita i telemedicina), obrazovanja (obrazovanje i e-učenje/učenje na daljinu) i podrške mikro, malim i srednjim preduzećima.\n“Svi javni i privatni subjekti koji su registrovani i nalaze se u CEI zemljama članicama, kao i međunarodne i regionalne organizacije, mogu konkurisati za CEI grant do 100 odsto vrijednosti projekta i sa maksimalnim iznosom od 40 hiljada EUR”, navodi se u saopštenju.\nIz Ministarstva su kazali da će posebna pažnja biti posvećena zemljama članicama CEI koje nijesu članice Evropske unije.\nKako se navodi, imajući u vidu značaj prirode tog Poziva, biće razmatrane samo one prijave koje budu dostavljene do 9. aprila.\n“Više detalja i aplikacioni formular nalaze se na zvaničnoj stranici Ministarstva nauke”, dodaje se u saopštenju.\nMinistarstvo nauke CEI\nKljučno osnaživanje položaja žena u vrijeme korone


Arena Beograd najavila brojne sadržaje - LookerWeekly.com magazin\nArena Beograd najavila je brojne sadržaje koji će se u narednom periodu održavati pod krovom Kombank Arene ali i u drugim prostorima. Od vrhunskih svetskih i domaćih zvezda, pod krovom Kombank Arene nastupiće jedan od najprepoznatljivijih svetskih vokala, Tom Džons, zatim novi Frenk Sinatra, pevač koji puni dvorane širom sveta Majkl Buble, miljenik domaće publike Vlado Georgiev kao i grupa Miligram koji će produkcijom i organizacijom postaviti nove standarde domaćih koncerata.\nNa konferenciji za medije koja je održana u petak, 14. marta, medijima su se obratili sekretar Sekretarijata za sport i omladinu, Slavko Gak, predsednik Skupštine Arene Beograd, Dejan Brđović, kompozitor, aranžer i producent Aleksandar Milić Mili i naravno kao domaćin, direktor Arene Beograd, Đorđe Milutinović.\nSlavko Gak, sekretar Sekretarijata za sport i omladinu pod čijom nadležnošću je i Kombank Arena, zahvalio se na dosadašnjoj saradnji i istakao da će u budućnosti saradnji biti još čvršća i dinamičnija.\nPredsednik skupštine Arene Beograd, proslavljeni sportista Dejan Brđović dodao je da se nada da će Arena i dalje biti otvorena za brojna sportska dešavanja kako klupskih tako i nacionalnih selekcija jer im je tu i mesto.\nDirektor Arene Beograd, Đorđe Milutinović istakao je će Arena biti iskorišćena za ono za šta i treba da bude a to je da ugosti vrhunske sportiste i koncerte. U narednom periodu, u saradnji sa Sekretarijatom za sport i omladinu, radiće se na adaptaciji i sređivanju male sale Kombank Arene koja bi bila po 24 sata otvorena za korišćenje amaterskim i rekreativnim sportistima.\nOd značajnih događaja koji će biti održani tokom 2014. godine svakako su košarkaške utakmice Partizana i Crvene Zvezde koje uvek privlače brojnu publiku i finale ABA Lige.\nKao predstavnik industrije zabave na našim prostorima, hit mejker i lider grupe Miligram, Aleksandar Milić Mili istakao je značaj aktivne brige Arene o zabavnom sadržaju koji se plasira publici ne samo u Srbiji nego i u regionu i mogućnosti koju Arena pruža domaćim izvođačima da se oprobaju u dostizanju kvaliteta kakve imaju velike strane produkcije. Koncert grupe Miligram u Areni najavio je kao merilo uspeha u regionu i završio sa rečenicom: “Ko nije uspeo u Areni mora još mnogo da radi”.\nArena Beograd kao promoter organizovaće i manje koncerte van svoje dvorane među kojima su nastupi grupa Afro-Cuban All Stars, Tango in red major, maestro na gitari John McLaughlin koji će se raditi u Sava centru kao i koncert legendarne umetnice Joan Baez u Domu sindikata.


Press Online :: Politika :: "AKO MOŽE U HRVATSKOJ, ŠTO NE MOŽE U SRBIJI?" Vučić o saradnji sa Kinom, "grčkom principu" i srpskom naoružanju\nOn je to rekao danas u Grčkoj, nakon razgovora sa grčkim predsednikom Prokopisom Pavlopulosom, čiji princip poštovanja međunarodnog prava, ali i nacionalnih interesa, kako kaže Vučić, potpuno razume.\n- Sve što je u skladu sa međunarodnim i evropskim pravom u odnosima sa Kinom i Rusijom, mi ćemo to da koristimo. Naveo sam bezbroj puta primere, kao kada vam kažu "ne možete sa Kinezima da razgovrate o 5G mreži", ili o roling stokovima za želenzicu, "ne možete sa Kinezima o drugim pitanjima"... Vidite da možemo, jer je to interes Srbije. Da li smo pogazili neku obavezu iz obligacionog ili međunarodnog privatnog prava? Nismo. Pustite Srbiju da donosio odluke. Ali, vas molimo, ako pledirate da Srbija nešto treba da uradi, prvo to pokažite na vašem primeru - objasnio je Vučić.\nKako je rekao, nikada se nije desilo u Srbiji da dobijemo evropski novac, pa da pustimo Kineze da grade, kao što je bio slučaj sa Pelješačkim mostom u Hrvatskoj.\n- Kada se to dogodi u Srbiji, onda nam držite pridike - poručio je predsednik Srbije.\nSa grčkim predsednikom je razgovarao o tim pitanjima, povodom ideje Pavlopulosa da region Jugoistočne Evrope u budućnosti bude motor razvoja i ekonomskog rasta cele Evrope.\n- Moramo da radimo zajedno i da se približavamo jedni drugima, da bi bili poštovani od strane velikih. Principi EU se ne ogledaju samo u tome da mali poštuju velike, već i veliki da poštuju male - rekao je Vučić.\nVučić u zvaničnoj poseti Grčkoj\nOn je kazao i da "jesu neki i 50 i 100 godina ispred nas, ali ako vi rastete mnogo brže nego oni, onda se ta razlika smanjuje i to je ono što možemo da radimo u narednom periodu".\nNa pitanje da li će velike zemlje da zamere takve ambicije, Vučić je rekao:\n- Kada je neko veliki, ne obazire se na malog - primetio je Vučić, i dodao da će prihvatiti "grčki princip" u međunarodnim odnosima, koji je danas čuo od predsednika Grčke, a koji podrazumeva poštovanje međunarodnog prava, ali i sopstvenih nacionalnih interesa.\nOn je u tom kontekstu pomenuo i pitanje jačanja Vojske Srbije i naoružavanja, i podsetio da Srbija, za razliku od mnogih zemalja, nije članica NATO i ne želi to ni da bude, i da kao neutralna zemlja mora da snaži svoje oružane snage.\n- Da li ćemo to uspevati u budućunosti, pošto će biti velikih i strahovitih udara kakve smo videli u prethodnim nedeljama po pitanju našeg naoružavanja, videćemo - dodao je Vučić.


ITALIJANI NA MUKAMA: Slučaj korona virusa u Sampdoriji pred derbi Đenove | Novosti.RS\nIz Sampdorije nije saopšteno da li se radi o igraču ili o članu stručnog štaba, već samo da je ta osoba u izolaciji, preneli su italijanski mediji.\nPrema protokolu, svi članovi ekipe ponovo će morati da se tesitraju na korona virus i da dobiju negativan nalaz da bi bili u sastavu za meč portiv gradskog rivala Đenove u sredu.\nNa tabeli Serije A Sampdorija zauzima 10. mesto sa 30 bodova.\nGradski derbi Đenove igra se sutra od 20.45, u okviru italijanskog prvenstva.\nFK Sampdorija FK Đenova Serija A fudbal\nVERONA igra lep fudbal i dopadljiv fudbal. Ovaj tim je odigrao 2:2 u gostima protiv Đenove u 23. kolu Serije A, a prvi gol postigao je Ivan Ilić.


Bijeli leptiru bjezi u noc - JUPOK RADIO ROZAJE : powered by Doodlekit\n Back to Novosti\nBijeli leptiru bjezi u noc\n 07/07/2015 09:27AM\nDok se uglavnom u novinskim napisima pominje da bijela leptirica izaziva blage alergije u dodiru o tome kolika je to zapravo stetocina malo ko govori. Tacno prije godinu dana banjalucke Nezavisne objavile su tekst o desavanjima u Foci /BiH/ koja podjecaju na ova sadasnja kod nas:\nFOČA - Hiljade bijelih leptirica okupirale su prozore i terase stambenih zgrada u Foči, a u noćnim satima njihova meta je ulična rasvjeta.\nNakon što je u maju obrstila hektare hrastove šume, gusjenica žutotrba prešla je u fazu leptirice, koja se u rojevima iz šume preselila u centar Foče.\nGrađani se žale da ne smiju da otvore prozore i da ne mogu ni da rašire veš na terasi, dok iz Šumskog gazdinstva /ŠG/ "Maglić" najavljuju da će razmotriti mogućnost da se u gradu djeluje nekim od sredstava za uništavanje leptirice.\nU tom gazdinstvu pojašnjavaju da faza leptirice traje pet do sedam dana, kada se ova štetočina roji i polaže jaja.\n"Krajem jula i početkom avgusta ponovo se izležu gusjenice, koje prezimljuju u vrhovima grana", kaže tehnolog za zaštitu šuma u ŠG "Maglić" Vlado Radović.\nOn je podsjetio da su stručnjaci Šumarskog fakulteta iz Banjaluke i Ministarstva poljoprivrede, šumarstva i vodoprivrede Republike Srpske, koji su u junu obišli oštećenu šumu, najavili da će ponovo doći u avgustu, kako bi se definisale mjere zaštite.\n"Žutotrba je napala čitavo područje BiH, kao i okolne zemlje i veoma brzo se širi. Mjere zaštite su jako komplikovane i mi čekamo uputstva iz Banjaluke", rekao je Radović i dodao da će u Šumskom gazdinstvu ovih dana razmotriti mogućnost da se u gradu djeluje nekim od sredstava za uništavanje leptirice.


Rezultati pretrage za: Abe\nDemokrate se ujedinile, Elizabet Voren podržala Bajdena\nSenatorka Elizabet Voren zvanično je podržala bivšeg potpredsednika Sjedinjenih Američkih Država Džoa Bajdena, kandidata Demokratske stranke koji će po svoj prilici biti izazivač Donaldu Trampu na predstojećim predsedničkim izborima.\nBivši predsednik i osnivač Zimbabvea Robert Mugabe sahranjen je u rodnom selu Kutama, čime je okončan spor porodice i vlade njegovog naslednika Emersona Mnangagve u vezi sa mestom njegovog večnog počivališta.\nDačić prisustvovao ceremoniji državne sahrane Roberta Mugabea\nPrvi potpredsednik Vlade Srbije i ministar spoljnih poslova Ivica Dačić prisustvovao je u Haharareu ceremoniji državne sahrane bivšeg predsednika Zimbabvea Roberta Mugabea.\nMinistar spoljnih poslova Ivica Dačić će prisustvovaće sutra, u svojstvu specijalnog izaslanika predsednika Srbije Aleksandra Vučića, ceremoniji državne sahrane nekadašnjeg premijera i predsednika Zimbabvea Roberta Mugabea.\nBritanska kraljica Elizabeta konačno odobrila zakon kojim se sprečava da premijer Boris Džonson izvede zemlju iz EU bez sporazuma 31. oktobra.\nSrpska lista: Tahirija je zabolela istina\n"Abelard Tahiri, kao ministar nepravde, je nakon dvogodišnjeg mandata, u kome nijedan zločin u kome su Srbi žrtve nije rešen, niti je ijedan napadač na Srbe procesuiran, danas napao gomilom laži predsednika Aleksandra Vučića", saopštila je Srpska lista reagujući na izjavu Tahirija.\nKM: Predavanje o dijabetesu na Medicinskom fakultetu\nNajpoznatiji stručnjak za dijabetes u Srbiji prof.dr Nebojša Lalić,održao je predavanje na Medicinskom fakultetu u Kosovskoj Mitrovici na temu arteroskleroza u dijabetesu, specifičnosti i klinički značaj. Predavanje je bilo od velikog značaja za studente i lekare.\nDemokratska senatorka Elizabet Voren kandidovala se zvanično za predsednicu SAD u gradu radničke klase - Lorensu u državi Masačusets. Svoju kampanju za 2020. zasnovala je na populističkom pozivu na borbu protiv ekonomske nejednakosti i izgradnju Amerike "koja je dobra za sve".\nMinistar Stefanović razgovarao sa ambasadorkom Brazila\nPotpredsednik Vlade i ministar unutrašnjih poslova Nebojša Stefanović primio je u oproštajnu posetu ambasadorku Brazila Izabelu Kristinu de Azevedo Hejvert, sa kojom je razgovarao o dosadašnjoj saradnji dve zemlje.\nBregzit, na scenu stupila kraljica\nBritanska kraljica Elizabeta Druga urgirala je da se poštuju "različite tačke gledišta", kao i da se pronađe zajednički jezik u komentarima koji upućuju na podelu oko Bregzita.\nPremijer Japana Šinzo Abe i predsednik Rusije Vladimir Putin potvrdili su odlučnost da pronađu rešenje za dugogodišnji teritorijalni spor u vezi sa Kurilskim ostrvima.


“Priznavanje Kosova uslov za Srbiju? Bio bih iznenađen” – BiGportal.ba\n“Priznavanje Kosova uslov za Srbiju? Bio bih iznenađen”\nAmbasador SAD u Srbiji Kajl Skot kaže da bi bio iznenađen kada bi priznavanje Kosova postalo uslov za ulazak Srbije u Evropsku uniju, piše list “Politika”.\n“Ono što je Brisel zahtevao, a Kosovo i Srbija prihvatili, jeste koncept normalizacije međusobnih odnosa i nadam se da ćemo uskoro videti neki napredak briselskog dijaloga”, rekao je Skot za taj list.\nSkot je kazao da se Srbija i SAD ne slažu oko pitanja Kosova, jer su SAD priznale njegovu nezavisnost, a Beograd nije, ali da su dve strane saglasne da briselski dijalog treba iskoristiti kako bi se odnosi Beograda i Prištine kretali ka većoj normalizaciji.\n“Zato se od obe strane očekuje da ispune sve obaveze koje su preuzele u okviru ovog procesa”, rekao je Skot.\nKomentarišući nedavnu posetu predsednika Srbije Aleksandra Vučića SAD-u, Skot je kazao da je poseta bila veoma uspešna i da su odnosi Srbije i SAD dobri, jaki i u stalnom razvoju.\nUpitan da prokomentariše spekulacije da je potpredsednik SAD Majk Pens imao pitanja o ruskom uticaju u Srbiji, Skot je kazao da bi bilo neprikladno da diskutuje o detaljima bilateralnih susreta, ali da može da kaže da su imali odličnu priliku da razgovaraju o svim aspektima saradnje.\n“Tu mislim na regionalnu saradnju, napredak briselskog dijaloga, Kosova. Takođe je bilo govora o ulozi Rusije u regionu, okupaciji Krima i o drugim trendovima kojima smo svedoci kada je reč o Moskvi”, rekao je on i dodao da je fokus sastanka bio pružanje podrške strateškom cilju Srbije i njenim naporima da postane članica EU.\nGovoreći o poseti delegacije ambasade SAD ruskom centru u blizini Niša, Skot je kazao da on lično nije bio tamo, ali da delegacija ambasade SAD nije videla ništa što bi je uverilo da postoji potreba za davanjem diplomatskog statusa tom objektu.\n“Ja nisam bio tamo. Videli su ono što sam, iskreno govoreći, i očekivao da će videti. U suštini prazna konstrukcija sa nekoliko šatora i čamaca za spasavanje”, kazao je Skot i dodao da odluku o davanju diplomatskog statusu tom centru treba da donese Srbija u skladu sa svojim interesom.\nPodsetio ja da je ove sedmice nekoliko zemalja regiona i šire pružilo pomoć Crnoj Gori u borbi protiv požara i da niko od njih nije zahtevao diplomatski status za svoje spasioce.\n“Ne možemo a da se ne zapitamo da li je traženje diplomatskog statusa za humanitarni centar pripremanje terena za ono što nameravaju da rade u budućnosti”, rekao je Skot.


Vodeće svetske štamparije novca pod istragom | Republika Srpska\nNaslovna Vijesti Vodeće svetske štamparije novca pod istragom\nVodeće svetske štamparije novca pod istragom\n7. oktobra 2010.\nAntikorupcionaške policijske ekipe iz Velike Britanije, Australije i Španije su izvršile više pretresa i istražnih akcija u vodećim svetskim štamparijama novca jer postoji sumnja da se bave i „korupcijskom praksom“. Britanska policijska služba za utaje je saopštila da je u navedene tri zemlje izvršeno 16 pretresa i da su britanski policajci uhapsili dva lica tokom istrage „korupcionaške prakse“ samo jedne od štamparija iz Australije „Sekarensi internešenel“, koja je među vodećima u svetu u izradi plastificiranih banknota.\nOva kompanija, sa sedištem u Krejgebarnu, severno od Melburna, „pionir“ je u proizvodnji banknota od plastificiranog materijala koje,čak, mogu da se peru u veš-mašinama. Takve novčanice su dugotrajnije, čistije i mnogo ih je teže falsifikovati od papirnatih banknota.\nUpravo zbog toga su plastificirane novčanice izuzetno popularne i tražene od centralnih banaka zemalja u toplim regionima sveta, koje imaju puno stanovnika jer se u njima novac brzo haba.\nOva tehnika izrade novca se primenjuje u više od 30 zemalja, među kojima je Australija vodeća. Plastificirani novac štampaju, pored ostalih, Novi Zeland, Meksiko, Brazil, Singapur, Hong Kong, Malezija…\nAustralijska kompanija koja izrađuje novčanice našla se na udaru istrage pod sumnjom da su neki njeni visoki službenici primali mito ili podlegli uticaju nekih političara i bankarskih zvaničnika koji su „posredovali“ u sklapanju poslova štampanja plastificiranih banknota.\nPrema saopštenju policije iz Velike Britanije, australijska kompanija za štampanje novca je pod istragom za sklapanje ugovora koji su „bezbedonosno nepropisni“.\nAustralijska federalna policija je potvrdila u sredu da je pretraženo šest lokacija u okolini Melburna.\nIstraga je, tvrde policijski stručnjaci, veoma osetljiva jer u kompaniji „Sekarensi“ interese imaju Australijska cenralna banka i firma „Inovia films“ koja je vodeći proizvođač specijalnih celuloznih i polipropilenskih materijala visokih performansi i filmova za pakovanje proizvoda.\nU upravi „Sekarensi“ je čak polovina članova ispred Banke rezervi Australije, uključujući i predsednika uprave Boba Renkina, koji je istovremeno i pomoćnik australijskog guvernera.\nRenkin je zasad odbio da komentariše istragu, a agencije podsećaju da je on pomoćnik guvernera od aprila 2008, zadužen za nabavku i distribucija banknota. Takođe predstavlja australijsku banku u međunarodnim organizacijama koje se bave štampanjem novca i direktor je Međunarodne asocijacije za devizna pitanja.


Italija sigurna u Bugarskoj, Švajcarci ranim golom pobijedili Litvaniju (VIDEO)\nNa danas odigranim kvalifikacionim utakmicama za Svjetsko prvenstvo, u okviru grupe C Italijani su pobijedili Bugarsku s 2:0, dok je Švajcarskoj gol iz druge minute bio dovoljan da s 1:0 slavi protiv Litvanije.\nItalijani su poveli u 43. minuti susreta u Sofiji nakon što je Andrea Beloti prvo izborio penal, a potom ga i uspješno realizovao. Konačan rezultat je nakon dodavanja Lorenca Insinjea lijepim pogotkom postavio Manuel Lokateli.\nĐerdan Šaćiri je realizacijom iz prvog kontakta na utakmici u trećoj minuti postigao pogodak, asistent je bio Bril Embolo. Švajcarci su do kraja utakmice napadali Litvance, uputili čak 22 udarca prema njihovom golu, ali put do mreže više nisu nalazili.\nItalija i Švajcarska imaju maksimalan učinak nakon prva dva kola i nalaze se na prva dva mjesta grupe C, dok su sve ostale ekipe i dalje bez osvojenih bodova.\nPrethodni članakKvalifikacije za Svjetsko prvenstvo: Evrogol Izraelu nedovoljan za pobjedu, Austrija nije dozvolila šok\nNaredni članakMajami: Marija Sakari počistila Samsonovu, Mertensova zakazala duel protiv Osake


Studenti upali u banku Goldman Saks\nGrupa italijanskih studenata upala je danas u sedište banke "Goldman Saks" u Milanu, dan uoči globalnih demonstracija protiv finansijske nejednakosti.\nDemonstracije u Italiji su najnovije u seriji izliva nezadovoljstva uperenog protiv banaka i finansijera, koja je počela okupacijom Vol strita u Njujorku u poslednjih mesec dana.\nStudenti su uspeli da se probiju u hol zgrade "Goldmen Saksa" u centru finansijskog centra Milana, nedaleko od operske kuće Skala, saopštila je policija.\nPolicija je brzo rasterala demonstrante i bezbednost je ponovo uspostavljena u zgradi banke, ali su na zidovima ostali grafiti ispisani crvenom bojom protiv premijera Silvija Berluskonija i uz poruku "Daj nam novac".\nDemonstranti su, takođe, gađali jajima sedište "Unikredita", najveće italijanske banke. Za sutra je najavljen veliki protest u Milanu, gde mirne demonstracije ispred zgrade Banke Italije traju već tri dana.


Nevolje sa robotskim pozivima | PC Press\nIzgleda da je sve neizvesnije ko se nalazi sa druge strane telefonske slušalice, budući da je tokom 2018. godine u Sjedinjenim Američkim Državama prosleđeno oko 48 milijardi robotskih poziva, što je za 46% više nego 2017. Očekuje se da će više od polovine telefonskih poziva koji se budu dogodili tokom 2019. biti robotske prirode, te zakonodavci žure da ovaj problem regulišu.\nRadi se o tome da su neophodni bolji alati koji bi korisnike štitili od nepoželjnih poziva, te bi američki Kongres uskoro trebalo da se pozabavi ovim pitanjem. Pretpostavlja se da su zbog toga provajderi kao što su Comcast, AT&T i T-Mobile predstavili nove tehnologije za zaštitu od robotskih poziva, te je tako nastao STIR/SHAKEN (Secure Telephone Identity Revisited and Signature-Based Handling of Asserted Information Using Tokens) protokol koji korisnike obaveštava o tome da li neki poziv dolazi sa sumnjivog broja. Jednom kada svi brojevi budu autentifikovani korisnici će znati kada je neki poziv samo robotski spam.\nSTIR/SHAKEN ipak neće moći da samostalno reši problem, a najpre zbog toga što zahteva partnerstvo sa velikim brojem kompanija koje su neophodne u procesu implementacije nove tehnologije. Naime, autentifikacija poziva se bitno razlikuje od blokiranja, te ima neka značajna ograničenja jer STIR/SHAKEN dozvoljava samo identifikovanje onih poziva koji dolaze od korisnika koji je prepoznat kao „stvaran“, te spameri lako mogu da zaobiđu protokol i prevare onoga koga pozivaju. Pored toga, novi protokol ne može da blokira pozive, budući da su provajderi u obavezi da uspostave vezu za sve svoje korisnike.\nI tu na scenu stupaju aplikacije za blokiranje robotskih poziva, poput RoboKiller i Nomorobo, koje nisu u zakonskoj obavezi da korisnika povežu sa onim koji ga poziva. Radi se o rešenju koji bi problem trebalo da ublaži sve dok zakonodavci i provajderi ne donesu regulative zahvaljujući kojima će korisnici biti bezbedni od ovakvih zloupotreba. Ističe se da se ne radi o metodama koje bi samo trebalo da smanje broj ovakvih poziva, već i o načinima koji bi trebalo da spreče kriminalne zloupotrebe i brojne prevare koje pogađaju veliki broj korisnika.\nTagovi: Nomorobo, RoboKiller, spam\n← Tehnološki giganti protiv lozinki\nOboreno drugo najveće dark web tržište na svetu →


Pavlović: "Umesto da pomognem zbunjivao sam saigrače" - Sportske.net\nPavlović: "Umesto da pomognem zbunjivao sam saigrače"\nPovratnik u redove Partizana Saša Pavlović bio je samokritičan nakon večerašnjeg poraza od Hapoela. Nakon duela sa Izraelcima Pavlović je kazao da je više zbunjivao saigrače nego što im je pomagao.\nKošarkaš Partizana Aleksandar Pavlović rekao je da je njegova ekipa odigrala sramno u večerašnjem porazu od Hapoela u Evrokupu.\n"Sramno izdanje, trebalo je da pokažemo mnogo veću borbu. Ovakvim izdanjem nismo mogli ni da im pariramo. Mislim da smo kao ekipa bili usmereni u potpuno pogrešnom pravcu, što je rezultiralo ovako lošom utakmicom", rekao je Pavlović.\nPartizan je izgubio od Hapoela sa 83:64, čime je došao do sedmog poraza u Grupi E i ostao bez šanse za plasman u narednu fazu Evrokupa.\n"Pred nama je mnogo teška sezona. Tek sada počinje ono što nam je i cilj, da uđemo među četiri u Jadranskoj ligi, a posle toga i da osvojimo domaćee prvenstvo", kazao je Pavlović.\nOn je odigrao prvu utakmicu od prošle sezone.\n"Dobro se osećam, ali treba još vremena da se uklopim u ekipu. Uneo sam više zbunjenosti kod saigrača nego što sam pomogao. Ali, biće to bolje. Moramo da nastavimo da se borimo i radimo najbolje što možemo da bismo ostvarili ciljeve", rekao je Pavlović.\nKapiten ekipe Dragan Milosavljević rekao je da ispadanje iz Evrokupa može da bude i dobro za njegovu ekipu.\n"Velika razlika na kraju možda i nije realna. Nervozno smo počeli, ja pre svih, nekim ishitrenim šutevima i izgubljenim loptama, pa samim tim nisam ni tim uveo kako treba u utakmicu. Ispali smo iz Evrokupa, ko zna, možda to bude i dobro. Ostaje nam velika borba u Jadranskoj ligi", rekao je on.\nMilosavljević je protiv Hapoela nastupio za Partizan posle skoro 11 meseci zbog povrede kolena.\n"Fizički sam se dobro osećao, što mi je najbitnije, ali iz te želje sam loše počeo utakmicu. Spreman sam i verujem da ću dizati formu iz utakmice u utakmicu", kazao je Milosavljević.\nNajefikasniji u ekipi Partizana protiv Hapoela Milan Mačvan rekao je da je njegov tim odigrao pod euforijom zbog Milosavljevićevog i Pavlovićevog povratka.\n"Odigrali smo pod euforijom i pritiskom, zato što su se Pavlović i Milosavljević vratili. Prvo poluvreme je još i ličilo na nešto, ali smo im u drugom nekim našim glupostima dozvolili da se odlepe", rekao je Mačvan.\nOn je dodao da je najbitnije da ekipa sve snage usmeri na regionalno takmičenje.\n"Završena je priča što se tiče Evrokupa, ali nama je važna Jadranska liga, bitno je da sve snage usmerimo ka tome da zauzmemo što bolju poziciju pred plej-of", istakao je Mačvan.


Majke otadžbine i turski Vijetnam - Vlada Stanković - Peščanik\nTurska vojna ofanziva na severozapadu Sirije već je iza sebe ostavila stotine ubijenih Kurda, najvećim delom civila. Ova najnovija humanitarna katastrofa u Siriji je predvidiva i očekivana posledica plana turskog predsednika Redžepa Tajipa Erdogana o prisilnom „čišćenju“ ovog područja, za koje je dobio saglasnost Donalda Trampa i podstrek nakon hitnog povlačenja američkih trupa koje su do tada bile brana turskoj invaziji. Propagandna ideja o Turskoj kao velikoj, trećoj sili umetnutoj geografski između Amerike i Rusije, kojom Erdogan pokušava da održi svoju prevlast unutar zemlje, ovom akcijom treba da bude dodatno potvrđena. To treba da bude i prvi korak ka širem ispoljavanju moći u odnosu na susede u regionu kojima Erdoganova Turska teži da dominira.\nIstovremeno, turski brod za eksploataciju zemnog gasa Javuz 8. oktobra je u pratnji vojnih krstarica ponovo uplovio u vode Republike Kipar, sa namerom da započne aktivnosti u područjima u kojima je pravo na zemni gas već dodeljeno velikim energetskim korporacijama. I dok su vlade Italije, Francuske i Amerike, iz kojih potiču kompanije Eni, Total i Ekson-Mobil, ovoga puta odmah i još oštrije reagovale, kao i Evropska unija, i sama vlada Republike Kipar značajno je pojačala svoju reakciju. I predsednik Kipra Nikos Anastasijadis, a i portparol kiparskog predsednika i vlade, Prodrom Prodromu, još jednom su ovaj čin nazvali novom invazijom – nakon invazije iz 1974 – a slično je nazivaju i sami turski funkcioneri, lojalni Erdoganovi saradnici, ministri spoljnih poslova i odbrane, Mevlut Čavušoglu i Hulusi Akar. Ministar spoljnih poslova Čavušoglu se na dan početka invazije na Siriju slikao u maskirnoj uniformi, sa naočarima za sunce, uz poruku koja podseća na onu kojom je započela invazija na Kipar 20. jula 1974. Sa aluzija i metafora time se prešlo na jasne pretnje – u čiju osnovanost više ne treba sumnjati.\nZbog ove „vodene invazije“, u petak 11. oktobra evropski komesar Donald Tusk došao je u hitnu posetu Kipru, u okviru maničnih diplomatskih pokušaja da se nađe odgovor, makar privremeni, na otvoreno kršenje suvereniteta zemlje članice Evropske unije i vojnih provokacija od strane turskog predsednika. Tuskova brza reakcija sledi potez grčkog ministra spoljnih poslova Nikosa Dendiasa, koji je paralelno sa posetom američkog državnog sekretara Atini prethodne nedelje, sleteo u Nikoziju kako bi uverio Kiprane u stalnu pomoć majke otadžbine, da bi zatim zatražio od Francuske, zemlje čiji su interesi neposredno ugroženi, da pošalje u vode Kipra svoje ratne brodove.\nJedan od korena modernih sukoba na Kipru i oko Kipra, kao i u čitavoj jugoistočnoj Evropi leži u ideji o „majkama otadžbinama“, nacionalnim maticama ka kojima bi trebalo da teže svi pripadnici određene nacije koji žive van njenih granica. I sama invazija na Kipar 1974. imala je kao izgovor ovu ideju, jer su u Ustavu nezavisnog Kipra i Grčka i Turska sa Velikom Britanijom definisane kao „sile garanti“ nezavisnosti nove ostrvske države. I Grčka i Turska ovaj svoj pravni status zloupotrebljavaju u unutrašnjim i spoljnim sukobima u kojima su kiparski Grci i Turci najčešće samo oruđe u rukama „nacionalnih vođa“ i proklamovanih velikih, opštenacionalnih interesa. Neka vrsta kolonijalnog odnosa prema pripadnicima sopstvenog naroda ostala je do danas ukorenjena u politici majki otadžbina prema Kipru. A u politici Erdoganove Turske ovaj odnos je prevladao bez ostatka.\nMit o izolaciji Turkokiprana, koji je nastao već nekoliko godina nakon proglašenja nezavisnosti Republike Kipar 1960, smišljeno je predstavljao tursku manjinu na ostrvu kao žrtvu grčke većine i pre nego što je izbio etnički sukob. Ovaj mit je najznačajniji element kojim su turski političari pravdali invaziju na ostrvo 1974, postavljajući ga kao ključ problema, kako bi za tursku manjinu – koja je činila 18 odsto stanovništva 1960 – bilo obezbeđeno pravo apsolutnog veta na sve zajedničke odluke. Kipranima danas je teško zamisliva nekadašnja situacija kada su sve do 1964. Grci i Turci živeli pomešano u gradovima i bezmalo svim selima svuda na ostrvu. Tek su odlukom Ankare te 1964. gotovo svi Turci napustili svoju imovinu i preselili sa na sever ostrva, na prostor koji će deset godina kasnije okupirati turska vojska, čijih se 40 hiljada vojnika i dalje nalazi na severnom Kipru.\nMakar i samo u jednom segmentu, Grcima na Kipru sada preti stvarna izolacija i to od same majke otadžbine, Grčke i nove vlasti Kirijakosa Micotakisa. Umesto međukontinentalnog dalekovoda koji bi novcem Evropske unije povezao Izrael, Kipar, Krit, a zatim preko kontinentalne Grčke i Italije i celu Evropu, grčka vlada je odabrala da gradi nacionalni dalekovod – samo od Krita do Atike. Umesto evropskih fondova i rešavanja snabdevanja kiparskih Grka strujom, nova grčka vlada je odabrala interese velike kineske kompanije koja je posao izgradnje praktično dobila pre javnog objavljivanja plana i pre prijave za taj posao pojedinih lokalnih, grčkih energetskih magnata. Ostaje da se vidi kuda će se okrenuti nova vlada Grčke i premijer Kirijakos Micotakis, koji je samim izborom ministara naglasio otsupanje od uske partijske politike i ideološku prilagodljivost. Uključivanjem brojnih političara koji su nekada pripadali sada nestalom PASOK-u, višedecijskom suparniku Nove Demokratije u vreme snažnog dvopartizma nastalom nedugo nakon pada Hunte 1974, Micotakis je neformalno oformio vladu „nacionalnog jedinstva“ nakon vladavine načelno ekstremno levičarske Sirize.\nKurdi nemaju majku otadžbinu, a Turska je samo jedna od država u kojima žive. Oni danas čine gotovo četvrtinu stanovnika Istanbula, rodnog grada turskog predsednika, koji ga je ponizio dvostrukim porazom na izborima za gradonačelnika – 30. marta, a zatim bolno ubedljivo 23. juna ove godine.\nRedžep Tajip Erdogan ovaj ponižavajući poraz nije zaboravio. Uporedo sa padom popularnosti njegove Partije pravde i napretka, koja sada ima manje od 30 odsto podrške birača u Turskoj, ovaj politički šamar u kome su Kurdi odigrali značajnu ulogu doprineo je odluci turskog predsednika da je kucnuo čas da se „kurdsko pitanje“ odlučno reši. Poistovećujući državu sa sopstvenim ponosom, ali i svojim opstankom kao i svi autokrati, on je odlučio da upotrebi sve resurse i državni novac za izgradnju slike o svemoćnoj državi koju je jedino on izabran da vodi. I da krene u sukob čija će se cena platiti hiljadama života u narednim godinama, i koji će zauvek odvojiti Kurde od bilo kakve, makar i prisilne lojalnosti turskoj državi.\nNazvali mi ovaj rat „turskim Vijetnamom“ ili „turskim Avganistanom“, nema više dilema kojim će pravcem turski predsednik krenuti.\nPoslednja faza političkog puta Redžepa Tajipa Erdogana je započela.\nSrodni link: Vlada Stanković – U ćorsokaku


VATRA GUTA SVE PRED SOBOM Kalifornijom se brzo šire TRI POŽARA, hiljade objekata je potpuno uništeno (VIDEO)\nU tri velika požara koja se brzo šire Kalifornijom uništeno je nekoliko hiljada objekata i evakuisano više desetina hiljada ljudi.\nZbog šumskog požara u severnoj Kaliforniji preti "neposredna opasnost da izgori" 15.000 kuća i 2.000 komercijalnih objekata, upozoravaju zvaničnici, prenosi AP.\nVatrogasna služba saopštila je da je u požaru već uništeno 2.000 zgrada, kao i da jak vetar nastavlja da raspiruje vatru. Očekuje se, međutim, da će vetar oslabiti u poslepodnevnim časovima, što bi vatrogascima omogućilo da počnu gašenje požara.\nZbog požara koji je izbio u južnom delu Kalifornije naređena je evakuacija celog gradića Malibua, mondenskog letovališta koje se nalazi uz obalu. Požar je izbio juče severozapadno od Los Anđelesa i širi se južno prema planinama Santa Monike.\nBESNE POŽARI U Kaliforniji evakuisano 50.000 ljudi\nUŽIVO Borba za četvrtfinale Kupa Srbije, Milojević vratio Kafua u tim, Zvezda - TSC 0:0


Trubači Vrbas 063 700 96 84 - ORKESTAR BALKAN BRASS\nTrubači Vrbas cenovnik trubača za svadbe, veridbe, krštenja, rođenja, rođendane, proslave, punoletstva, mature. Kontakt telefon\nNajbolji trubači Vrbas cene trubača vašem budžetu, ako zahtevate naš trubački orkestar za vaše zadovoljstvo onda nas možete lako pronaći Trubaci Vrbas i mi ćemo vam izaći u rezultatima pretrage. Obratite pažnju na našem tržištu, ima nas dosta na netu al ko naš trubački orkestar nećete naći! Naj kvalitetne cene trubača i po vrlo povoljnim cenama.\nTrubači Vrbas orkestar Balkan Brass\nNaš repertoar pesama je širok spektar mogućnostima da možete sami izabrati vašu omiljenu pesmu, Trubači Vrbas su uvek spremni na vašem odazivaju. Imate mogućnost da sami možete izabrati vaše pesme i poslati nam kako bih obezbedili vaše zadovoljstvo, odnosno od cene koju vi nudite nama. Naše cene se razlikuju od vašeg vremena i zahtevima, ako imate neki poseban akcenat za vaše slavlje malo drugačije zahtevate od drugih onda vam je cena znatno povećana.


DVE OLIMPIJADE DANAS U NOVOM SADU\n17. маја 2018. Novi Sad, Sport, Vesti\nNajznačajnije i najmasovnije pokrajinsko školsko takmičenje, Sportska olimpijada školske omladione Vojvodine u kojem učestvuju učenici osnovnih i srednjih škola iz sedam okruga u pokrajini počinje danas i trajaće do nedelje na Spensu. Učenici će se takmičiti u atletici, košarci, stonom tenisu, plivanju, rukometu, fudbalu, basketu 3 na 3, streljaštvu, karateu, džudou, sportskoj gimnastici, malim olimpijskim igrama, odbojci i ritmičkoj gimnastici. Manifestaciju će otvoriti gradonačelnik Novog Sada Miloš Vučević\nDanas počinje i manifestacija „Olimpijske igre“ u kojima će učestvovati deca koja pohađaju vrtiće Radosnog detinjstva startuje u 9 i 15 u Sokolskom društvu „Vojvodina“. Na takmičenju će učestvovati 120 dece predškolskog uzrasta, a samo takmičenje se sprovodi u dva kruga kvalifikacija. U finalu učestvuju pobednici finala svih devet pedagoških jedinica. Finale „Olimpijskih igara“ će biti u vrtiću „Guliver“.


TEŽA POVREDA Mačvanu stradalo koleno, iznet na nosilima sa parketa\nKrilni centar Bajerna Milan Mačvan doživeo je težu povredu na gostovanju Zenitu u Evrokupu.\nMačvan je na nosilima iznet sa parketa\nReprezentativac Srbije se prilikom doskoka, i to posle duela sa Markom Simonovićem, uhvatio za koleno i ostao je da leži na parketu u 28. minutu duela u Sankt Peterburgu.\nOdmah su mu prišli i reprezentativni saigrač iz suprotnog tabora, i Aleksandar Đorđević, trener Bajerna i selektor Srbije.\nJasno je bilo da Mačvan nije dobro prošao, koleno je stradalo, a nije mogao sam da izađe sa terena, pa je iznet na nosilima.\nOn je želeo da uz pomoć saigrača napusti parket, međutim, klupski doktori su mu savetovali da to ne radi i sačekalo se da ga iznesu.\nKako je i izgledalo u prvi mah, ispostavilo se posle pregleda u bolnici da Mačvana čeka višemesečna pauza i dve operacije što je potvrdio za Blicsport.\n"Mačvan je u bolnici na pregledima magnetnom rezonancom. Velika pobeda, ali je mnogo važnije da nam se vrati što pre", pisalo je na Bajernovom Tviteru, ali je za njega sezona završena.\nNovi peh za Veličkovića, šest nedelja van terena\nSrpski košarkaš i član Real Madrida Novica Veličković ponovo je doživeo povredu kolena koja ga je onemogućila da nastupa na Evropskom prvenstvu u Litvaniji i sada mu predstoji nova pauza.


Asocijacija Nezavisna kulturna scena Srbije (NKSS), sa partnerima iz ove nacionalne mreže (Kolektiv mladih žena Femix, Pobunjene čitateljke, Millennium, Studio 6, Kulturanova, Elektrika i Centar za emprijske studije kulture jugoistočne Evrope), od maja 2021. do aprila 2023. godine realizuje projekat „Rodna ravopravnost rađa kulturnu raznolikost” uz finansijsku podršku UNESCO Međunarodnog fonda za kulturnu raznolikost. Na prošlogodišnjem konkursu od 1027 projekata iz celog sveta, ovaj projekat je izabran kao jedan od šest najboljih i kao jedini iz Srbije. Cilj ovog projekta je stvaranje preduslova za pravičniji pristup koji ženama kao kreatorkama kulturnih izraza pruža jednake mogućnosti u kulturnom polju u Srbiji. U okviru projekta, biće najpre kroz istraživanje identifkovani mehanizmi koji generišu rodne neravnopravnosti u kulturnom životu u Srbiji i, s druge strane, zainteresovane institucije, grupe i pojedinci koji bi mogli doprineti povećanom učešću žena i njihovoj pravednijoj zastupljenosti u kulturnom polju u našem društvu.\nUpitnik se popunjava onlajn, pa je poziv otvoren za sve umetnice, kustoskinje, menadžerke u kulturi, preduzetnice koje rade u kulturnom sektoru u Srbiji da uzmu učešće u istraživanju i tako pomognu u što boljoj realizaciji projekta. Anketni upitnik je dostupan je na ovom linku >>


Saopštenje KK Crvena zvezda nakon smene trenera - Sportske vesti - ProSport\nPočetna»Sportske vesti»Košarka»Saopštenje KK Crvena zvezda nakon smene trenera\nSaopštenje KK Crvena zvezda nakon smene trenera\nAutor ProSport 25/12/2020 Košarka, Košarkaški klub Crvena zvezda, Sportske vesti\nSinoć je sa mesta trenera KK Crvene zvezde smenjen Saša Obradović nakon samo pola godine na klupi beogradskog kluba. Na njegovo mesto je došao povratnik u redove crveno-belih Dejan Radonjić, o čemu smo pisali. Povodom ovoga, izdato je saopštenje kluba sa malog kalemegdana i prenosimo ga u celosti.\n“KK Crvena zvezda mts obaveštava javnost da je dana 24.12.2020. godine sporazumno raskinut ugovor sa prvim trenerom Sašom Obradovićem, kao i stručnim štabom prvog tima.\nKlub se sa Sašom Obradovićem rastao u najboljim odnosima kako i priliči kada je u pitanju igračka legenda kluba i čovek koji je ostavio neizbrisiv trag u istoriji KK Crvena zvezda mts.\nKK Crvena zvezda mts ovom prilikom zahvaljuje se Saši Obradoviću na ogromnom trudu, radu i velikom profesionalizmu koji je pokazao tokom svog boravka u Crvenoj zvezdi i želi mu mnogo uspeha u daljem profesionalnom radu i karijeri” – glasilo je saopštenje iz KK Crvene zvezde.\nBivši trener je sa dosta emocija sve ovo doživeo i ostaje mu žal što nije mogao pred navijačima da oseti tu atmosferu, kao kada je u Beogradu gostovao kao šef struke nemačkog tima Albe.\nPoklon i ovacije za Sašu Obradovića | Crvena zvezda Telekom – ALBA Berlin https://t.co/gUceMvKWOc via @YouTube a tako sam zeleo samo jedan sekund ove atmosfere da doživim , samo igraj i pobedi Zvezdo\nDejan Radonjić KK Crvena zvezda Saša Obradović\nPrethodna vestBomba! Dejan Radonjić je novi-stari trener Crvene zvezde! Delije u euforiji dočekale ovu vest\nSledeća vest Marko Nikolić ipak ostaje trener Lokomotive iz Moskve


Obaveštavamo vas da je Konzularno odeljenje Ambasade Republike Srbije u Ljubljani\nzapočelo sa prijemom stranaka.\nS obzirom na aktuelnu situaciju vezanu za sprečavanje širenja virusa Korona i epidemiološke\nmere koje su na snazi u Republici Sloveniji, molimo da se pridržavate sledećih uslova za ulazak u\nUlazak u ambasadu biće omogućen, BEZ IZUZETKA SAMO STRANKAMA KOJE IMAJU\nPRETHODNO ZAKAZAN DOLAZAK. Zakazivanje se obavlja pozivanjem broja telefona\nKonzularnog odeljenja Ambasade +386 1 4380 110. I kada se radi o hitnom slučaju\nneophodno je prethodno zakazivanje.\nZa vreme boravka u zgradi Ambasade stranke su u obavezi da sve vreme nose zaštitnu masku\nili šal preko usta i nosa. Prilikom ulaska u ambasadu neophodno je proći dezo-barijeru radi\ndezinfekcije obuće i obavezna je dezinfekcija ruku prilikom ulaska u zgradu Ambasade.\nObaveštavamo vas da će prednost prilikom zakazivanja dolaska u Konzularno\nodeljenje ambasade imati stranke koje podnose zahtev za pasoš, zahtev za putni list, kao i prijave rođenja\ndece, sprovodnice, prijem i dopune zahteva za otpust iz državljanstva Republike Srbije.\nObrasci za prijavu rođenja dece\nObrasci za otpust iz državljanstva Republike Srbije


Propao protest ispred Pinka zbog svađe "Čuvara Srbije"; Stamatović: Ne mešajte me s njima! - Balkanska\nPROTEST koji je danas trebalo da se održi ispred zgrade Televizije Pink propao je zbog svađe unutar koalicije “Čuvari Srbije 1244” koja je organizator skupa.\nKako pišu Novosti, lider pokreta “Živim za Srbiju” Jovana Stojković podnela je izjavu policijskoj stanici Savski venac u kojoj traži da se skup otkaže, jer se “boji ubačenih statista koji bi izazvali nered”. Međutim, kako prenose izvori lista Novosti, po sredi su drugi razlozi odnosno razilaženje članica Saveza oko metoda političke borbe protiv aktuelne vlasti.\nČuvari Srbije 1244 otkazuju protest, Foto: Screenshot\nNa pripremi protesta posebno je bio angažovan Saša Mirković ispred pokreta “Cela Srbija”, a dolazak je najavio i Milan Stamatović, za koga je tokom dana objavljeno da se priključio “Čuvarima Srbije”, pišu Novosti.\nBalkanska saznaje, a i to je sam Milan Stamatović objavio na svojoj Fejsbuk stranici, da on podržava svaki protest protiv Pinka, međutim da je apsolutna laž koju su plasirali Mirkovićevi sajtovi, da se on priključio “Čuvarima Srbije”, te da je on u koaliciji “Savez za Srbiju”, što potvrđuju njegove aktivnosti.\nBalkanska saznaje od jednog od lidera takozvane koalicije “Čuvari Srbije”, da je potez sa uplitanjem Milana Stamatovića u celu priču bio poslednji pokušaj estradnog menadžera Saše Mirkovića da najavljeni protest dobije neki značaj i da prevarom privuče pristalice Stamatovićevog pokreta, pošto sami “Čuvari Srbije” ne bi na protestu imali ni stotinak učesnika.\nRanije se to isto dešavalo uplitanjem u tu papazjaniju i predsednika Nove Srbije Velimira Ilića, o čemu je Balkanska pisala u tekstu pod naslovom “Ilić: Mirkoviću, ne mešaj mene i Koštunicu u svoje čergarske muljačine sa Mitrovićem”, gde je Velimir Ilić sa gnušanjem demantovao bilo kakvu povezanost sa spomenutim estradnim menadžerom i njegovim cirkuskim predstavama.\nBalkanska još saznaje od izvora iz “Čuvara Srbije” da je dr Jovana Stojković sve ovo teško podnela, te da sebi ne može da oprosti što je dozvolila da je Saša Mirković raznoraznim obećanjima uplete u njegove marifetluke a da se kaje što je i samim pravljenjem koalicije sa njim uprljala svoju dosadašnju borbu i da je bačena ljaga na njeno ime, pa zbog svega toga ozbiljno razmišlja da prestane da se bavi politikom.\nIzvor: Novosti, Balkanska\nTags: ČUVARI SRBIJE 1244, PINK, PROTEST, SAŠA MIRKOVIĆ, VELIMIR ILIĆ\nProtić: Vučić je “požuteo”; I kad sve u Srbiji propadne, ostaće SPS\nVučić: Junker “možda preteruje” kad spominje opasnost od rata na Balkanu